c: text/html

text:
Amdakel
Amacahu ncalah aţelhu aţuYzif am-ussaru !
Yella yiwen yesa m’is wlac anwa ig-hemmel niges, Yures dneţa id-kulec.
Yebbas, yenayas: “ami teseid imdukal?”
Yennayas: “a-baba seiY sebea yemdukal.”
Babas y wala, y-eac y-jereb, yesea tmusni nedunit, uryebYara ad-yeţwakelekh m’is, yebYa asyesehfeđ yennayas: “Amek akka teseid sebea yemdukal, nekeni d-babak muqreY d-amYar awernu yiwen kan bemdakul iseiY, kečini s-melmi d-luleđ teseid sebea!” Isyena babas.
Yiwet tmedit, khedmend imenssi, mlalend qimen ar-tabla yenteq babas ni yenayes:”ammi imi teseid sebea yemdukal, degiđa atentjerbeđ iwaken aţezređ anwa idamdakel neşeh”
Mis-ni s-nqş ntejriba, yeţkel af yemdukal-is.
Yeŧef wemYar-ni yezla ikerri y-Yumit s-uhayek, y-cegee emmis. Yennayas: “aha tura ruh s’iwled I yemdukalik inassen, teđrad lYlaba murzmireY”
SVP, Après la lecture de ce passage de ce conte, je voudrais savoir ce que vous imaginez comme suite ?
.

robotstxt: allowed

filter: keep


text:
1
Mi gweṣṣa tnac-nni inelmaden is, Sidna Ɛisa iṛuḥ syenna ad ibecceṛ di tudrin n leǧwahi-nni.
2Yeḥya yellan di lḥebs, yesla s lecɣal n Lmasiḥ, iceggeɛ ɣuṛ-es inelmaden is iwakken a s-inin :
3D kečč i d win akken ara d yasen neɣ ilaq-aɣ a nerǧu wayeḍ ?
4Sidna Ɛisa yerra-yasen-d : Ṛuḥet ssiwḍet-as lexbaṛ i Yeḥya ɣef wayen twalam d wayen teslam :
5Iderɣalen țwalin, iquḍaren leḥḥun, ibeṛsiyen ṣeffun, iɛeẓẓugen sellen, lmegtin ḥeggun-d, lexbaṛ n lxiṛ ițțubecceṛ i yimeɣban.
6D aseɛdi win iwumi ur țțiliɣ ara d sebba n tuccḍa ( ugur ) !
7Mi ṛuḥen inelmaden-is, Sidna Ɛisa yebda iheddeṛ i lɣaci ɣef Yeḥya : D acu i tṛuḥem a t-id-teẓrem deg unezṛuf ? D aɣanim yețhuzzu waḍu ?
8Ɣer wacu i tṛuḥem aț-țfeṛǧem ? ƔƔer yiwen wergaz yelsan llebsa ifazen ? Wid yețlusun llebsa ifazen, deg ixxamen n igelliden i țțilin.
9Anwa i ɣer tṛuḥem a t-id-teẓrem ihi ? D yiwen n nnbi ? Țideț ih, d nnbi ! A wen-iniɣ : yugar nnbi.
10Axaṭer d nețța i ɣef yura : Atan zewwreɣ zdat-ek amceggeɛ-inu, iwakken ad iheggi abrid zdat-ek.
11A wen-iniɣ tideț : ulac mmi-s n tmeṭṭut yugaren Yeḥya aɣeṭṭas. Lameɛna, amecṭuḥ maḍi di tgelda n igenwan, meqqeṛ akteṛ-is.
12Seg wussan-nni i deg ițbecciṛ Yeḥya aɣeṭṭas armi ț-țura, imdanen țnaɣen ɣef tgelda n igenwan, bɣan a ț-țkecmen s ddreɛ.
13Axaṭer ccariɛa n Musa d lenbiya hedṛen-d ɣef tgelda n igenwan armi d lweqt n Yeḥya aɣeṭṭas.
14Ma tebɣam aț-țfehmem, d nețța i d Ilyas-nni ilaqen a d-yas.
15Win yesɛan imeẓẓuɣen, isel-ed !
16Ɣer wuɣuṛ ara metleɣ lǧil-agi ? Icuba ɣer warrac yeqqimen deg uzniq, ssawalen i warrac nniḍen, qqaṛen asen :
17Newwet ajewwaq uur tecḍiḥem ara, nnecna cnawi n leḥzen uur tmeǧdem ara.
18Axaṭer Yeḥya yusa-d, ur iteț ur itess, tennam : « izdeɣ-it uṛuḥani. »
19Mmi-s n bunadem yusa-d, iteț, itess am wiyaḍ, teqqaṛem : «` Ițxemmim kan ɣef wučči ț-țissit, d amdakkul n imekkasen ixeddaɛen akk-d yir imdanen » lameɛna tideț tban-ed s lecɣal-is.
20Sidna Ɛisa ibda ițlumu timdinin nni i deg ixdem aṭas n lbeṛhanat, axaṭer imezdaɣ-is ur d-uɣalen ara ɣer webrid n Ṛebbi.
21A nnger-im a tamdint n Kurazim ! A nnger-im a tamdint n Bitsayda ! Axaṭer lemmer lbeṛhanat yedṛan deg-kkunt dṛan di temdinin n Sur akk-d Sidun, tili imezdaɣ-nsent aṭas aya i sburren tacekkaṛt n leḥzen, qqimen ɣef yiɣiɣden iwakken a d sbegnen belli ndemmen uɣalen-d ɣer ubrid n Ṛebbi.
22Daymi, imezdaɣ n temdinin-agi ad țuɛaqben akteṛ n wid n temdinin n Sur akk-d Sidun.
23Ula d kemm a tamdint n Kafernaḥum, tɣileḍ aț-țaliḍ ɣer igenni ? Xaṭi ! Aț-țețwaḍeggreḍ ɣer laxeṛt ; axaṭer lemmer di temdint n Sudum i dṛan lbeṛhanat i gedṛan ɣuṛ-em, tili mazal-iț ar ass-a !
24Daymi, ass n lḥisab anegaru aț-țețțuɛaqbeḍ akteṛ n tmurt n Sudum.
25Di lweqt-nni, Sidna Ɛisa inṭeq yenna : Ḥemmdeɣ-k a Baba Ṛebbi, a Bab igenwan d lqaɛa, imi i d tessekneḍ i imecṭaḥ ayen i teffreḍ i imusnawen d lɛuqal.
26Ih a Baba Ṛebbi ! Ḥemmdeɣ-k imi d wagi i d lebɣi-k.
27Baba Ṛebbi yerra-d kullec ger ifassen-iw. YYiwen ur yessin Mmi-s n Ṛebbi anagar Baba Ṛebbi ! Yiwen ur issin daɣen Baba Ṛebbi anagar Mmi-s akk-d win iwumi yebɣa Mmi-s a s-t-id-isken.
28Aset-ed ɣuṛ-i a wid akk yeɛyan, iɛebban taɛekkumt ẓẓayen, a wen-fkeɣ talwit d westeɛfu.
29Refdet ɣef tuyat-nwen azaglu inu tlemdem s ɣuṛ-i, axaṭer ul-iw yeččuṛ d ṛṛeḥma yerna d aḥnin, aț-țafem talwit i teṛwiḥin-nwen.
30Azaglu-inu yeshel, taɛekkumt-iw fsuset.


text:
Ilmend n usfugel n Yennayer 2960, amedyaz aqbayli Seid At Meemmer iga-d yiwet n temsizelt n yidles amatu. Win neY tin ad as-d-yaznen tiririt yelhan d amezwaru neY d tamezwarut Yef mraw(10) yesteqsiyen-agi, ad as-yazen sin isidyen-is imaynuten {{I MUḤEND U YEḤYA}}({1- Amdan igerrzen, 2- Tadsimant}).
Ihi afud igerrzen!
1)- Kraḍ icennayen iqbayliyen yettwassnen lulen-d deg waggur-agi n yennayer, deg wussan 16,17 d 24.
Anwi-ten icennyen-agi?
2)- Timlilit n tYermiwin d azwel n wungal d-yufraren nezzeh di tsekla taqbaylit, anwa i d ameskar-is?
3)- isem-is umeskar n wedlis »Aweryan n izarismen imaziYen », anta tamurt ideg d-ilul d wanta tamdint ideg d-yekker?
4)- « Chanson du pharmacien » n Félix Leclerc yerra-t-id Muḥya d asefru s teqbaylit, d acu n wezwel d as-yefka?
5)- Anwa aqbayli i iqeddcen deg wennar n tsertit, iwumi nezmer ad nini « ayen akk d-teqqareḍ d lḥemmam n ssi Wakli », yezmer ad aY-d-yegzu d acu d as-neqqar?
6)- Isem-is tmeskart n » Akli n tayri »?
7)- Anwa i yuran « Liẓavuntir n Dda Qiqi »?
8)- Nna-as: Melmi ad tuYaleḍ Yer tmurt?
Yenna-yasen: Asmi ara yeḥlu ufeddix n Eli Ideflawen.
Anwa i d asen-yennan akka?
9)- « Tameslayt-is ṛẓaget d asxertem ur nettwafham »
Anwa i yecnan imeslayen-agi? Isem-is wezwel n tezlit-a?
10)- « ad aY-terwel ma ilaq deg rrmel a Tameslayt Yef yilsawen ad tt-neğğ
Mlet-aY ad nebnu ma ilaq widak yessnen ».
– Aql-i bḍiY imeslayen-agi n yiwet tezlit n Lewnis at Mangellat am ibawen Yef lluḥ, sni-ten-id neY semlil-iten-id akken i ten-isemlal netta di tezlit-is!
Aznet tiririyin-nwen ɣer tansa-a:
{{e.ait-maamar@gmx.de}}
Tanemmirt-nwen


text:
Badis Mahmoudi ilemẓi ikecmen annar n tmedyezt ...
Badis Mahmoudi ilemẓi ikecmen annar n tmedyezt ...
Badis Mahmoudi iwemmi sawalen Asalas, d mmi-s n Taddart n Tizi Wal, (Tizi n berbar-Aweqas), d anelmad di tesnawit tamaynut, d win i ḥemmlen tasekla ɣef waya yefka azal i tɣuri n yidlisen ama s Teqbaylit, Taṛumit, Taɛrabt d wayen-nniṭen, ... akken daɣ i yefka amur i leqdicat idelsanen id yettilin sya ɣer da, anda id yettawi amaynut, yettisin ugar, rnu ɣer waya ixeddem isefra ama ɣef tudert n yal ass, tayri, tamurt, d wayen-nniṭen ...
Asalas d win i yefkan azal i timuɣnest, yettili deg tikliwin, d yegrawen yemgaraden ama ɣef usuter n yizerfan idelsanen d tlelliyin umeslayen d wid n tlawin yettwagezren ...
Nekni si tama-neɣ ad-ak nini afud igerrzen ay uḥric, nessaram ad tawḍet iswi-k, waɣid tesferḥet s xilla ay aggur
Dernière édition par AKLI AMNAY le Dim 4 Fév - 23:06, édité 1 fois
Badis Mahmoudi asefru ɣef Yennayer 2018
Badis Mahmoudi asefru ɣef Yennayer - 13.01.2018- g Tala Xald (Aweqas)
Teetleḍ teḍḍul lɣiba-k
Xaqen aṭas medden fell-ak
Ass-a tusit-d leeslama-k
D cek irjan warrac d teqcicin
Yissek ferḥen yemɣaren d temɣarin
Terran-ak azal s temɣriwin
Tura Yer ɣur-neɣ terzited
Aẓeṭṭa n tegmat territed
Lxir talwit yid-k tewwited
Amezruy f ayen id yenna
D cacnaq ig xedmen tagrawla
Sinna laṣel-ik id yekka
Llan bɣan ad k-meṭlen
Ayt muḥ d wiyaḍ-iṭen
Γilen ulac wa k isbden
Maena tarwa-k mazal tella
Xas akka tefcel teeya
Fell-ak ur teccuḥun acemma
Ansuf yisek ay amenzu
Nura-yak acḥal d asefru
A win iqlen i tejjadit d aseklu
Isem-ik ur ten-sehhu ur tenteffer
Nerfdit s nefxa, nestixir fellas negger
Ayuz fell-ak a yennayer
Tavidyut
Asalas yessujud i tɣuri n ungal Asebbaɣ n Ḥusin Luni
AKUFI n Teqbaylit.over-blog.com
Contenu sponsorisé
-


text:
Ger ifassen n gwmatngh Lasri Brahim imghid udlis nes wiss sin “A3zri n tuzzumt”,lli d idfaren ungal amzwaru “Ijawan n tayri”, a3zri n tuzzumt tawckint n tullisin s tamazight ifssussen ,imund d iman n wwal amazigh n ugadir bla kra nuzazu ntutlayt igan ahiyyad d wawal g ur...
Ɣer uggar
Izd a winu ad nurri s w-awal n ifssi Ig ifssi y-awal Nara ay lli g is illan D mad agh usin ussan Ad nmun d ifssi nfiss Ifsi gingh ig awal isduy gingh taghwyyit Turrid taghlaghalt Tssens takat n tillas ngh Nssen ukan mani as a ttawint...
Ɣer uggar
Mekk lli nssen, tawwuri n ifssi ar tegga tanatamt immimen, mayan ad isker gwmatanegh Alardi Mbarek lli nssen bahra gh Tegmmi Mllulen nekkni, imghnasen gh tamdint ad meklli ssnen imghnasen gh tammurt n lmaghrib, amghnas amaqran n umussu amazigh zegh tifawin zwarnin n usferk s tusna tamazight ger...
Ɣer uggar
Imghi-d yan ujjig ger ijddigen n tawssna tamzight, s iffasen n Mass Ssafi Ali Moumen ihiyya adlis nes n uswingem ger mnnaw isqsiten n tilawt n ufgan ,adlis ar ittawi s isqsiten t tflsaft, ig amzwaru g w-anaw ad n tirra s tamazight, mklli iga dagh amzwaru s...
Ɣer uggar


text:
Yenna-d lmasiḥ deg awal-is : “D nekk i d abrid, tidett aked tudert. Ulac win izemren ad yas ɣer Baba Ṛebbi mebla yis-i.” (Linǧil n Yuḥenna 14:6).
Yewwi-d lḥal a nmeyyez amek alarmi i d-yenna ayagi.
Di lbal n waṭas n yemdanen, yewɛer ad yettwiqbel yini am agi. Axaṭeṛ uɣen tanumi yemdanen ttamnen belli, yal wa d abrid-is ara yeḍfer iwakken ad yemmager, ma yella wamek, tidett icudden ɣer Ṛebbi.
Ɣer yemdanen aṭas n iberdan!
Aṭas n deyyanat i d-yellan di ddunit. Aṭas n tikta daɣen. Ama d asfelsef ama d tasertit neɣ d kra n tmusni icudden ɣer temsal n ṛṛuḥ, n lmut d tudert akkin i lmut.
Yal wa d abrid yeḍfer. Ama si lejdud ama s uqenneɛ kan s leqraya n yedlisen d usfelsef.
D acu kan, ger imusnawen akk n ddin yettwasnen, a nruḥ alamma d lenbeyya meṛṛa, ulac win d-yennan akka am Lmasiḥ. S Ttbut d tissas, belli d netta kan i d abrid.
Yerna, ur yeɛriḍ ara Lmasiḥ ad iḥettem ayagi. S tudert-is d uselmed-ines, s lemtel yella ger yemdanen, i d-yessers imeslayen-agi. Tidett d wannuz ddukulen deg uselmed n Lmasiḥ. Degmi i yezmer ad yini ayagi mebla akukru. Imi yezra d acu yella s tidett.
Yiwen n Yillu, yiwen n webrid!
Yiwen n Yillu i yellan. Ibeggen-it-id Lmasiḥ s wawal-is d tudert-is. Yiwen n webrid kan i yellan, yettawin ɣur-s. D Lmasiḥ s timmad-is. D netta i d-iweḥḥan s tidett awal d lebɣi n Yillu i yemdanen. Yekka-d sɣur-s, yesnekmal leslak s lmuit-is ɣef umidag d ḥeggu-ines si ger lmeggtin. Ma yenna-d belli d netta i d abrid, yenna-t-id i lmend n tnettit-ines d tezmert yellan deg-s. D tazmert n Ṛṛuḥ i yellan deg-s tessebgan-d yis lebɣi n Ṛebbi i yemdanen, i ddunit meṛṛa.
Ur yezmir ara ad yeskiddeb mi d-yenna ayagi. Axaṭeṛ iruḥ armi d lmut ɣef umidag. Yeẓṛa ɣef acu i d-yusa ɣer ddunit. Yeẓṛa ɣer wanida i yteddu. Yeẓṛa d acu yella s tidett. D Mmis n Ṛebbi. D win akken ara yessemṣalaḥen imdanen aked Yillu s idammen-is yuzlen ɣef umidag i leɛfu n ddnubat-nsen. Degmi i d-yenna : “ Nekk d abrid, d tidett, d tudert...”.
D ḥeggu-ines si ger lmegtin, ara yefken i ymeslayen-agi ines, tazmert-nsen d lsas-nsen i liman. Mi walan inelmaden-is d yemdanen n lwan-nni belli yeḥya-d si ger lmegtin, wwin-d s lexbaṛ belli mačči kan am lenbeyya nniḍen i yella. Wwin-d s lexbaṛ belli, tella deg-s tezmert i d-yekkan nnig n kra yellan di ddunit. Ḥala Ṛebbi i yzemren ad yeɣleb lmut. Ad yeɣleb tazmert n ddnub. Ad icerreg azeṭṭa n lmut iḥekmen ɣef yemdanen meṛṛa.
Ɣer tagar ad-nini, Lmasiḥ s lmut-is d ḥeggu-ines si ger lmegtin, yesnemkal leslak n yemdanen. Yesnekmal lebɣi n Ṛebbi deg mezruy n talsa d txelqit meṛṛa. Yemla-d i yemdanen iwakken ad issinen Ṛebbi, ad ttuselken. Degmi i d-yenna d netta i d “Abrid”. Ma nger tamawt ɣer wedlis n Yuḥenna a nefhem tissas yellan deg meslayen-agi n Lmasiḥ.


text:
Tamezgida yellan d tajmaɛt n wid meṛṛa yumnen s Lmasiḥ, tettusemma d tafekka n lmasiḥ. Netta yellan d amsellek, d aqerru ɣef tejmaɛt meṛṛa. D sser ameqṛan yellan di Tira iqedsen. Sser-agi yerna-d ɣef win n Lmasiḥ s yiman-is.
D acu-t sser n Lmasiḥ?
Linǧil n Yuḥenna ihedder-d ɣef Lmasiḥ yellan d "Awal" n Ṛebbi. D netta i d Ṛebbi. (Yuḥenna 1). Yusa-d i leslak n yemdanen. Tigzi n wemdan ad tamen s wayagi. Win akken yellan d "Awal" iban-d i talsa, iɛac yid-s, ibeggen-as-d abrid i leslak. Yettusemma d Mmi-s n Yillu s tezmert n Ṛṛuḥ iqedsen. Yedder i lebda. Ur yesɛi tazwara, ur yesɛi tagara. S lmut-is ɣef umidag yesnekmal leɛfu n ddnub, iḥeṛṛ-d leslak i wid akk ara yamnen yi-s. Yeḥya-d si lmut, ass wis tlata, iban-d i yinelmaden-is d wid akk yellan ḥeḍren di lawan-nni, yid-sen. Yuɣal yuli ger igenni. Yedder d agellid, yeḥkem ɣef kullec. Ɣer tagar a d-yuɣal s ccan d tmanegt. Yeǧǧa-d lewṣayat i yinelmaden-is. Yerna yessers-d Ṛṛuḥ-is fell-asen. S wakka i yebdan ttnejmaɛn iwakken a t-ɛebden a t-ḥemden.
Lmasiḥ aked tmezgida-ines!
Ɣef sser n Lmasiḥ irrenu-d sser n tmezgida. Yuɣ lḥal akkennni i teddun deg azal-nsen. Dduklen "am iḍudan ufus". Akken yella di Tira iqedsen, Lmasiḥ d aqeṛṛu n tmazgida yellan d tafekka-ines. Azal nniḍen di Tira yeqqar-d daɣen, Lmasiḥ d argaz n tmezgida, nettat yellan d tameṭṭut-is. S wakka yewwi-d a nefrez belli, azal n lmasiḥ yeddukel d win n tmezgida. D lsas i s-ara ɣ-d-beggnent Tira lefhama-nneɣ n tmezgida d tudert-is. Mi ara nɣer kra n tebṛatin yellan di Lɛehd Ajdid a nwali sser-agi yedduklen ger Lmasiḥ d tmezgida. Tibṛatin n Bulus ttmeslayent-d ɣef sser-agi. Linǧil n Yuḥenna yettmeslay-d daɣen ɣef Lmasiḥ yellan d ameksa ɣef tejlib-is. Tajlibt-agi yellan d tamezgida. (Yuḥenna 10). Tajlibt-agi, d wid meṛṛa iteddun ddaw leɛnaya-ines.
Tamezgida s umata
Lmeɛna-ines ɣer tazwara, d tajmeɛt, d agraw n wid akk yumnen s Lmasiḥ. D agraw n wid meṛṛa iqeblen leslak di Lmasiḥ. A d-nini wid meṛṛa "yezgan" neɣ "yezdin", "dduklen" d agraw s liman s Ṛṛuḥ i sen-d-yettunefken sɣur Lmasiḥ. Iwakken ad ilin d yiwen n wegdud di liman d leḥmala n Lmasiḥ. D tawacult n Lmasiḥ yesbed s wesfel-ines fell-as, s leḥmala i d-yesser fell-as. (Ṛuman 5). Yeẓḍa deg-s tagmatt, ad teddukel ad tegmu s Wawal d Ṛṛuḥ. D lmasiḥ s Ṛṛuḥ-is i yesbedden tamezgida, yezdukel ɣur-s wid akk i d-yefda si ddnub d lmut. Ad uqlen d agdud yeddren ara yɛebden Ṛebbi s Ṛṛuḥ s tidett. Lmasiḥ icar-d ayagi i tmeṭṭut-nni tasamarit di Linǧil n Yuḥenna. (Yuḥenna 4).


text:
Am akken neẓra yakk yal tallit mi ara d-tas tettawi-d yid-s amaynut. amaynut si tama-s ayen d-yufa sdat-s ad t-yerr d aqbur. Ad yeqqim akken d amaynut alamma yennulfa-d umaynut nniḍen. Imir d netta ara yuɣalen d aqbur. Nezmer a d-nini yal amynut ad yuɣal d aqbur, yal aqbur yella yakan d amaynut.
Amdan asmi yezger si timawit ɣer tira, mačči d ayen isehlen fell-as. Di tmucuha timezwura n talsa ayen umu qqaren « Mythologie » hekkun-d d akken agellid « Ositis » asmi yebda ijerriḍen-ines imezwura deg wedɣaɣ tenna-yas tmeṭṭut-is « Isis »: « Ijerriḍen-agi-inek ad nɣen cfaya deg wallaɣ n wemdan ». Am umesmar di lluḥ. Amdan yuɣal yuḍen aṭan n tatut, ccfaya n wemdan tuɣal tedduri ddaw leɛnayan n ijeṛṛiḍen n « Ositis ».
Di tallit tamezwarut n wedlis, yella yettwaru s ufus. Amdan tuɣal tedda tmusni-ines ɣer zdat, yesnulfa-d lqaleb n talext, syen lqaleb n lluḥ, mi d as-yeḍla lmidad neɣ ssmex ssyen a t-id-yeḍbeɛ ɣef lkaɣeḍ, di taggara a d-yeffeɣ d adlis. Ma di tallit tamezwarut, llan ttarun ɣef weglim iɣersiwen. Xas akken amdan yeɛteb, lameɛna leɛtab ur yettwaḥsab. Adlis ur yeqqim ara kan deg lqaleb n lluḥ neɣ n talext. Amdan daɣen yedda asurif ɣer sdat yewwi-d amaynut tikelt-a d timacinin i izemren a d-arunt d igiman (luluf) imedyaten deg yiwet n tallit meẓẓiyen. Ayen iwumi qqaren s tefrensist « les imprimerie ». Adlis yufa iman-is yuɣal yesbed-d yiwet n tdamsa tameqqrant s tkebbaniyin timeqqranin. Amdan simal tettzad tmusni-ines simal yesnulfuy-d amaynut.
Tallit-agi deg nella d tallit n tegrawla tatiknulugit, imi d tallit n uselkim d numirik, amdan yuɣal yessenqes deg usexdem n lkaɣeḍ, imi zik kulci yettwaru ɣef lkaɣeḍ, tura d ayen nniḍen d aselkim tzemreḍ ad taruḍ war lmidad, war lkaɣeḍ. Iḍebsiyen « CD/DVD » zemren ad refden d igiman n yedlisen s tira d tugniwin d ṣṣut. Dagi adlis iḥulfa d akken yebda yettuɣal d aqbur, acku yusa-d umaynut ara t-yerren d aqbur. Asteqsi ara d-yeɣlin tura. ma d tagi id taggara n wedlis? Ma yella yezmer wemdan ad yesmeḥ deg wemdakel ɛzizen fell-as, d-yeddan yid-s s teɣzi n wacḥal n leqrun? Amdan ma yezmer ad yettu lxir i d as-yexdem wedlis, amdan dɣa yezmer ad yettu inig-ines seg tallit taqburt ɣer tallit n tatrara ṣṣehd-ines yuǧǧew-it-id seg isebtar n wedlis?
Ma ad yemmet wedlis neɣ … ?0
Am akken neẓra yakk yal tallit mi ara d-tas tettawi-d yid-s amaynut. amaynut si tama-s ayen d-yufa sdat-s ad t-yerr d aqbur. Ad yeqqim akken d amaynut alamma yennulfa-d umaynut nniḍen. Imir d netta ara yuɣalen d aqbur. Nezmer a d-nini yal amynut ad yuɣal d aqbur, yal aqbur yella yakan d amaynut.


text: Tiddukla Numidya n Wehran tra a s-teg tajmilt i dda Ɛebdella Ḥaman, s yiwen wegraw adelsan ussnan ara yilin ilmend n “Tefsut Imaziɣen” d “Tefsut taberkant”. Ɣef waya, i waya, la d-nessutur si kra n tin d win yessnen Dda Ɛebdella Ḥaman neɣ yeɣra kra seg wayen yura umedyaz-a/amyaru-a ad aɣ-d-yazen awal-is, neɣ tamuɣli-ines, neɣ tanaga-ines, neɣ azɣan-ines… Nessaram a d-yili waya s teqbaylit neɣ s kra n tmeslayt-nniḍen n tmaziɣt. Tajmilt-nkent, tajmilt-nwen meqqret, Gedha yes-wen. S iḥulfan n tegmat....


text:
Agelmim n Itasca
Itasca d agelmim ameẓyan ay d-yezgan deg uwanek n Minnesota, deg Yiwunak Yeddukklen. Itasca lqay gar 6 ed 11 n lmitrat, tajumma-nnes [1] 4,7 km2 [2]. Deg 1832, Henry Schoolcraft yuweḍ s agelmim-a yerna yufa-d seg-s ay d-ibeddu wasif n Mississippi. Ujibwaten (Ihendiyen ay izedɣen deg tama-a) semman-as i ugelmim-a Omashkoozo-zaaga'igan (agelmim n uwapiti[3]). Ma d Schoolcraft isemma-as 'Itasca' seg tenfalit talatinit veritas caput (iɣef n tidet, anamek-nnes, iɣef n wasif n Mississippi). ↑ superficie مساحة ↑ yikilumitren imkuẓen ↑ s tenglizit: elk; s tefṛansist: wapiti


text:
Di yal tikelt i deg ara nelli Adlis n Tira nettemlil-d d wayen i ɣ-issewhamen d ayen kan...Tazmert n wawal-is, tidett n tiktiwin-is, tezdeg n ixemmimen yella deg-s aked usirem yettfeǧǧiǧen deg-s. D imuren i tudert n yal amdan. D asirem n talsa s timmad-is.
Imi seg yiwet n tama, nettaf di “Tira” tikta zeddigen d-itekken seg ixemmimen n Yillu s timmad-is. Skud d netta i d-iweḥḥan, s Ṛṛuḥ-is, ayen akk ijerden deg-sent. Si tama nniḍen, a nessiked ɣer wayen yeɛnan aṣiweḍ n yeḍrisen n “Tira” deg umezruy. Amek i ttwaḥerrzen yeḍrisen-agi si talit ɣer tayeḍ, si tsuta ɣer tayeḍ.
Akka i d-qqiment Tira; ar ass-a; lǧil yettaǧǧa-ten-id i wayeḍ. S uɛawed n tira n yeḍrisen; s ujerred; s usuqqel. D ccɣel meqqren i ɣer kkren acḥal n yemyura di leqṛun akkit iɛeddan. Deg ayagini i meṛṛa daɣen d later n Yillu s uḥader-ines; ara naf; ara neɛqel; imi s tezmert-is i ttwaḥerzent Tira. Ayagi akk aɣ-d-yefk tissas d lferḥ; imi nufa di Tira agerruj i tudert-nneɣ. D ayen ara yefken daɣen afud meqqren i teflest-nneɣ.
Tidett wer telli ara deg wayen yettmeyyiz wemdan s tegzi-ines d ixemmimen-is d tusna-ines ay akken yebɣu yeẓweṛ yessen. Tidett tcud ɣer wazal yellan di Tira s timmad-is. D “Awal” n Yillu i d tidett. Imi i d-iweḥḥa Tira, yesser-d yes-sent lebɣi-s d tikta-ines. Akk ara nefhem azal n Tira. D allel n tidett. Linǧil n Yuḥenna yeqqar-d deg ixf wis sbeɛṭac, Awal n Yillu d tidett. D netta i d tidett. Yura daɣen di tseddarin nniḍen d wadlisen nniḍen, “Awal” d tafat d lefnar i wemdan. D Awal yeddren i d-yettaken tudert.
Awal n Yillu akken i t-id gerwent “Tira”, yesɛa adabu. Imi taɣuri-ines d tidett-nni yeqqazen deg ul n wemdan. S telqayt s teɣzint. Tira, d tafat i terwiḥt n wemdan. D tafat i lefhama-s. D aselmed d asefhem. Azal-is d ameɣlal. Deg-s adabu d leqrar. D adabu i tmusni d lefhama, mačči d win ara yrekḍen neɣ ara yḥeqqren! D adabu s ṣṣwab d tidett. D adabu d-yemmalen abrid yessemsawayen tikta. Yettak-d afud i tlelli n tidett. D adabu i tlelli n wemdan s tidett.
Timlilit aked Tira, d tikli deg ubrid n tlelli. D timlilit ɣer tlelli...


text:
Lmasiḥ yusa-d ɣer ddunit i leslak n yemdanen. Yettwaḥbes yerna ḥekmen fell-as s lmut imeqranen n ddin n wat Israil di lawan-nni. Cehden fell-as s rregmat di ddin-nsen. Imi, di lbal-nsen, yeḥseb iman-is d Ṛebbi. Deg ṣuḍaf-nsen d ayen yettawin ɣer lmut. Degmi yettwasemmeṛ ɣef umidag s ufus n ṛṛuman yellan ḥekmen tamurt.
D ayen yexdem Lmasiḥ ɣef umidag, asfel-ines, i yefkan i wemdan ttawil i s ara iqeṛṛeb ɣer ṛṛeḥma n Yillu. Ɣer umidag i yeqsed Ṛebbi ad yemlil d wemdan yellan d amednub yakan. Idammen n Lmasiḥ yuzzlen d asfel ad ssirden ddnub n wemdan taswiɛt i deg ara yeqbel asfel-nni i tudert-is d leslak-is. Ad nass ɣur-s a neqbel tikci-ines n ssmaḥ d leɛfu. Akka i yella di lebɣi n Yillu mi d-yefka Lmasiḥ d asfel i ssmaḥ.
Leqraya n Tira iqedsen mačči alamma s tmusni meqqren. Yal yiwen yezmer a d-yejbed sseg-s ayen i t-iwulmen di tikli-ines di liman. S tidett, Adlis n Tira d win yuran acḥal n leqṛun, acḥal n tsuta n yemyura i yjerden deg-s. Yettawi-d aṭas ɣef umezruy d teglest taqdimt. Nezmer a d-nini belli kra n tmusni n umezruy ahat ad tɛawen di lefhama n kra n lumuṛ ɣef d-yettawi wedlis-agi; d acu kan, izen n Tira netta yeqqim-d i yemdanen meṛṛa, si yal lǧens d yal lawan. D Adlis ara nɣer s liman s lettkal. Imi deg-s ayen akk yewɛed Yillu i leslak n yemdanen.
Yenna-d lmasiḥ deg awal-is : “D nekk i d abrid, tidett aked tudert. Ulac win izemren ad yas ɣer Baba Ṛebbi mebla yis-i.” (Linǧil n Yuḥenna 14:6).
Yewwi-d lḥal a nmeyyez amek alarmi i d-yenna ayagi.
Tamezgida yellan d tajmaɛt n wid meṛṛa yumnen s Lmasiḥ, tettusemma d tafekka n lmasiḥ. Netta yellan d amsellek, d aqerru ɣef tejmaɛt meṛṛa. D sser ameqṛan yellan di Tira iqedsen. Sser-agi yerna-d ɣef win n Lmasiḥ s yiman-is.
Deg ixemmimen n wid yesfelsifen, d imusnawen meṛṛa, asteqsi-yagi ɣef yimal n tudert, icud ɣer layas yesberbren ɣef yemdanen n ddunit meṛṛa. Imi ur yella ara usirem skud tella lmut. D talast i d-iḥeṛṛen lebɣi. Ur yettizmir ara ad yegmu ad yennefli.
D asteqsi i d-yettuɣalen deg ayen yeɛnan tikta n wesfel s umata. Linǧil yebna ɣef uṣiweḍ n wesfel-agi yellan d talemmast n ccɣel n leslak. A d-nini, mebla lmut n Lmasiḥ ɣef umidag ur yettili ara ttawil i s ara qerben yemdanen ɣer liman di Ṛebbi iwakken ad afen ɣur-s asirem d leslak.
Tira iqedsen qqarent-d belli di tazwara yella yettidir wemdan di talit aked Ṛebbi. Mebla ddnub mebla tugdi. Akken yella yettwaxleq-d, s leɛqel-is s tmusni-s, iteddu s tezdeg. Tella-d lemɛahda ger Ṛebbi d wemdan i tudert di lemqadra d leḥmala.
Tira meṛṛa di Lɛehd Aqdim deg-sent licarat yeɛnan Lmasiḥ. Win akken ara d-yasen d amsellek n ddunit. Tuggett n lenbeyya i d-yemmeslayen fell-as. Tuggett n “ymeɣaren n talsa” yellan di Tira, tudert-nsen d lecɣal-nsen d azamul d tiɣri n Lmasiḥ. Aṭas n tedyanin ɣef d-ttmeslayen Tira ara ɣ-d-ibanen am akken d “tidyanin n leslak”.
Ayen d iteddun, ayen yuran. Yal wa d amek t-ifehhem, t-yettwali. Ayen umi neqqar “lmektub” neɣ ahat “immal yettwajerden”. D acu n tikta ara nettef deg ayen yeɛnan immal, d usirem di tudert s umata. D ayen yellan yakan yewjed yettraju tudert n yal amdan, neɣ yura deg iri n yal tudert.
D adlis aqdim i d-uran iqeddacen n Dawed d yemyura nniḍen i yɛerḍen a d-snejmaɛn meṛṛa tiẓilla d ccnawi. D izlan i s icennun tayri n Ṛebbi d leslak-ines i d-yefka i wid yumnen yis, itteklen fell-as. Ar aas-a timezgidiwin meṛṛa deɛɛunt cennunt s “Ihellilen”. Tikta n ihellilen s umata, d taẓallit d leḥmadi. D aɛenni ɣer Yillu. Azal-nsen di Tira d alemmas. Sseǧhaden di liman rennun-as deg afud.
Aṭas n yemdanen i gzemren ad mmten d imeɣrasen ɣef tikta-nsen d tmurt-nsen. A d-nini d ayen i deg ṭṭfen, d timentilin-nsen. Mektit-d, ama d imeɣrasen n kra n tegrawliwin di ddunit, ulamwa d imeɣrasen n tmezgida seg mi d-tebda deg umezruy.
Ad iwali wemdan acḥal i t-iḥemmel Ṛebbi s tidett, mara yidir yid-s, yesɛa tudert i teddunun yid-s. Yewwi-d ad yili wassaɣ ger-as aked Ṛebbi. Axaṭeṛ Ṛebbi d Illu yeddren. Ibeggen-d leḥmala-ines i yemdanen s leslak i d-yefka di Lmasiḥ. Yeqsed Ṛebbi si tazwara ad isellek wid meṛṛa ara yamnen s Lmasiḥ.


text:
Tamacahut n 7 twuYa neY rradmat uqmen warrac iqeswaḥen d-yesker umeskar Wilhelm Busch s tutlayt talmanit. Yesseẓreg-itt-id ass n 04.04.1865.
Segmi s isefra i tt-yura Wilhelm Busch, aṭas n yinzan yettwaseqdacen ass-a di tutlayt talmanit ttwakksen-d dYa seg-s tmacahut-agi. Ulac axxam, timkerḍit, aYerbaz neY ayen-nniḍen ideg ur yettaf ara wemdan adlis-is di tmurt n Lalman.
Tettwasmuḥeyt-d s ugar n 300 tmeslayin.
Segmi tt-walaY ula d nekk d tamacahut s wazal-is, smuḥyeteY-tt-id Yer tutlayt-nneY, acku ssarmeY-asen-tt i warrac d tullas-nneY, riY ad tt-Yren xerṣum d nutni, Yas ulamma d tamacahut ara sen-ieeğben ula i yemYaren, lemmer d widak yettaran lewhi-nsen Yer temsal yettaken anzi Yer tigi.
Aṭas n wagguren aya tura seg wasmi d-ssuffYeY adlis-agi, maca, arrac d tullas ur zemmren ara ad t-aYen, ma d imawlan-nsen ur d-lhin ara d waya.
Atan ihi wedlis-agi d tunṭict i kenwi (kennemti) ay arrac d tullas-nneY, SsarameY akka tura ad ken-in-yaweḍ!
Seid At Meemmer
Tamawt: Ukessar-agi, tzemrem a d-tzedmem adlis-agi akken ma yella s talYa n PDF.


text:
|
|
|
L. Lionni s teqbaylit d tunṭict n Nnewal i warrac d tullas-nneY
Nekker-d di tmetti ur d aY-nemli asmi nella meẓẓiyit azal n tidet umedyaz neY anaẓur s umata, daYen tuget deg-neY llan sean yir tamuYli metwal imdanen-agi d wayen qeddcen.
SsarameY adlis-agi d-smuḥeyteY ad asen-yili i warrac yakk d tullas-nneY d tafat akken ad walin inumak n tidet n tsekla neY taẓuri s umata yakk d imeskaren-nsen !
Ihi atan ad awen-zzenzeY adlis-agi à la Muḥya, widak yestufan zemren ma yehwa-yasen ad t-zedmen, ad uqmen adlis s lekwaYeḍ-nni mi ara ten-ssemlilen neY sdukklen, ad ssferḥen yes-s arrac d tullas-nneY.
Azdam yakk d tYuri igerrzen,
Seid At Meemmer
Asabter yellan deffir wa | Asabter n zdat


text:
Ccfawat am tara ma ur tt-nesway ad teqqar” i yecna umedyaz.
Ihi tira d tala yettaken aman i tara n ccfawa i wakken ad tegmu. Aya d ayen nwala di tmettiyin ibedden ɣef yidelsan-nsent, tutlayin-nsen d umezruy-nsent, yettqadaren imyura-nsent, anida yal adlis iḥrez amur si ccfawa, awal yeqqel i bab-is d ayla. Yal tira d tirmit, d rredma n tudert i tutlayt. D tudert s unamek-ines ubriz, alqayan, ahrawan. Yal asekkil, yella d aẓru amenzu i wawal, yesrus umyaru ɣef lkaɣeḍ, yettfukti, yettnerni am akken yettfukti uɛeqqa n yirden di teɣzut yerẓa lmaɛun i tikkelt tamezwarut.
Yal tira tettak anzi ɣer tiɣwist-nni tamenzut s i d-ikeččem wemdan ɣer tudert. Yal awal d taẓunẓut, d aẓar i wejgagal n wesnulfu. Akka i d-yekcem Murad Irnaten s annar n tira di tewsit-agi n “tullisin”. Send aya, nessen-it d aneɣmas, d ameskar n imagraden deg waɣmis Tamurt.info. Ihi, Ɣas akken d tikelt tamezwarut ara d-yessufeɣ, ad ḥṣun imeɣriyen belli ur yelli ara d abujad di tira.
Deg wammud-a, amyaru di yal tikelt ittaf-d iman-is ilaq ad yefren: Gar targit d tilawt. Ɣas yefren targit, d tin yessufuɣen ɣer tilawt. Gar tmettant d tudert yezga yefren aseklu n tudert war akukru.
Tudert werǧin ad as-tili i wemyaru d acengu. Imru-ines yezga yessassen-it di tament i wakken ad yeglu s ddwa ḥellu.
Amyaru yezga yefren ad yessider tameslayt i d-izegren leqrun n ẓmik d maḥyaf, yedda am wid akk i t-yezwaren ɣer tira di “Lǧerra n wawal” yeddren.
Deg wammud-a, sin leṣnaf n tullisin i yellan:
Tid i d-yesnulfa wemyaru s timad-is am “Nnif Aderɣal”, “Teǧǧa-k tikli ay aḍar”, “Iles agugam”. Ladɣa “Di Lǧerra-k ay awal…” I deg yerra tajmilt i umeskar n Tira n Teqbaylit Lmulud At Mɛemmer, s-yellan d tagnit ad d-yessenṭeq s teqbaylit udmawen n wungalen-is.
Ṣṣenf wis-sin d tid i d-yerra si tutlayt tafrensist ɣer tagi nneɣ: Snat n wemyaru arumi Guy de Maupassant: “Nnaqus” d “At Yir Meksa”.Tayeḍ d tin yura s tefransist wemyaru aqbayli Tariq Yasin: “Tirza n at laxert”
Sin n leṣṣnaf i yettwarun, ṣṣenf amenzu d ayen yellan di tilawt, d ayen ddren yemdanen, wid i deg yettazzal yidim. Ma d ṣṣenf wis-sin d ayen i d-yesnulfa s tfulki-ines. D acu kan ilaq ayen yeḍran di tilawt ad aɣ-d-iban amzun yennulfa-d, ma d ayen yellan d asnulfu ad aɣ-yili am akken ddren-t medden. D wagi i d iswi n tira.
Acku, ɣas neẓra, asugen d agellid ɣef tilawt, maca ur ilaq ara ad nettu belli asugen si tilawt i d-yefruri, seg-s i d-yuɣ aẓar, am akken i yezmer ad d-yejnu tilawt.
Di tullisin-a i aɣ-d-yugem Murad Irnaten si tala n teqbaylit-is, nessaram ur tettɣar ara, udmawen ulin isawnen, ṣṣubben ikesran, cerhen, nnuɣnan, run, ḍṣan, urgan akken llan yemdanen di tmetti taqbaylit. Meqqrit tirga-nsen akken meqqrit tirga d lebɣi n Murad Irnaten. Yal tullist d tanagit ɣef kra n tallit, yal tullist d timlilit akked uẓar n teqbaylit, d tamsirt si temsirin n tudert, d tudert n tutlayt taqbaylit.
Qqaren wat Zik-nneɣ: "Timucuha tiwedella deg-sent i nella!" Yyaw ula d nekkni ad t-id-nini akken-nniḍen: Ad nzedɣet tirga i wakken ad d-nesnulfut tilawt yelhan i deg ara yeddari yimal n teqbaylit.
Ilaq ad iẓer imeɣri daɣen; belli Murad Irnaten yewwi-d iman-is deg “wesmuḥyet”*, nezmer ad t-nernu ɣer wid i d-yeffɣen si tecbaylit n Muḥya.
Imi abrid n Muḥya d win ara yeččaren, yellez wul!
Djidji Nait


text:
Mmis n dcar
Taziři, ussan n ṣmayem. Marra iwdan aqa yen di barra. Ajenna yarsa, itran tsiqsiqen. Ikkar mmis n dcar ad yurzu manis i ɣa yekk. Ixarreṣ ak d uzeǧif nnes, inna as ixf nnes ad yehwa ɣar yeɣzar ameqqran. Am nni nnit, igga musejjala swadday i taddeɣt, igga sinta n řalla buya, iwc as marra min ɣares d jjehd. Mammec tegga musejjala ya? Tkessi arebɛa n teẓra d timqqranin. Netta yarniy as tnayen nneɣni d tibaṭṭaḥin! Dcar marra itesřa yas. Uřa d iyaẓiḍen n dcar bdan sququɛen umi sřan i řalla buya.
Tuɣa din tarwa n dcar ggin ict n tɣimit deg iɣzar. Sřan i řalla buya, nnan as wanita war itiři ɣir d Mimun. Sfarɣen tiṭṭawin ɣar wayawya, nnan jar asen aqa: “twařat a yiwi-d Arebbi wi ak d i ɣa nesseɛdu ǧiřt a! Nitni ssnen illa Mimun itegg array, min mma tennid as d wenni netta. Mani mma ssekken t ad iraḥ, min mma i d as nnan ad t yegg. Kuř ijj min iqqar deg uř nnes. Ijj iǧuz, itxarreṣ deg iyaẓiḍen, ijj dayes mezři deg uḍiř, ijj dayes mezři n temɣarin. Derwřen mmarra daysen mezři di ca….
Mimun ikk-d zeg ict n tebrit d tameẓyant jar ibuda n řeɛraṣi. Ttuɣ war dawem nniɣ aqa Mimun war itwiři ca amen tenna. Am yeggur, tewḍa ayas musejjala. Iqqim yarezzu xafes war tt yufi, řalla buya txeddem, maca war itwiři manis d itekk wawař. Tarwa n dcar i tuɣa deg iɣzar trajan Mimun, Mimun war iḍhar. Nnan as kkar ad narzu x mmis n midden, aqa ad yiři yufa ca n temcant tecna iqqim dayes, uca ijja aneɣ da weḥḥedneɣ, ad neqqim ad nexzar deg ujenna, war ntiff s minzi i ɣa nesquḍed ǧiřet a. Ikkar ijj zzaysen, issars ssebsi x weẓru, izzeřz ixf nnes, tenna as tɛeqqact nnes ad iraḥ ad yarzu x mmis n dcar ad t id yawi akidsen iqqim. Innexḍef uca igaɛɛed ɣares, yufa din Mimun itenneḍ, itfafa x musejjala. Ař ami i ɣares yiweḍ, inna as: “Ula Mimun, necc aqa d Bitit, ma twařid ayi niɣ? Yarra xafes Mimun inna as: “a wah wah, sneɣ, ma tɣiř ac aqa war twiřiɣ niɣ? Issuref ɣares Bitit, iwc as afus uca inna as: “Min cek yuɣin a Mimun? Mayemmi i da teqqimed am uyujiř? Yarra xafes inna as: “amcan a iqqar ayi t řebda řxaḍar inu uca ggiɣ ad da qqimeɣ ḥuma ad sřeɣ i řalla buya, uřa qqimeɣ di taddart am wemcum.” Ssenni iḥeccm it Bitit, yarbu yas txancet, inna as: “ kkar ad nehwa ɣar yeɣzar, aqa din iḥramen n dcar ak idsen neqqim, ad ak idsen nsew yaman n uḍiř!!! Aqa ɣarsen řkif….d tamment, iqess it Mulay Ɛmar s ufus nnes. Mimun issedḥa wi i d as ɣa yinin aqa tweddar as musejjala jar ibuda n řeɛraṣi. Igga ixf nnes axmi war imsar ca, uca inn as i Bitit: “ iwa umi texsed ammu, ksi-d abeɛda musejjalla nni aqa ggiɣ tt din neɛmada ḥuma war tt iřeqqef nda, aqa ad aneɣ tseɛɛef řa nettat, břa nettat war zemmareɣ ad ddareɣ, nettat d buḥbeř inu.” Iswizzeḍ ɣares Bitit, igg itt x tɣarḍin nnes uca munen-d marra ɣar yeɣzar.
Ggin tasɣimit, tazeyyat di řweṣt, ssebsi itsara zeg ufus ɣar wenneɣni. Mmis n dcar yufa tamcant nnes jar asen. Kuř ijj min i xef issawař, Mulay Ɛmar ijbe-d awař x ccarq d umi iẓwa iɣzar n meřwect ɣar Meɣniya. Tuɣa ak idsen ijj qqaren as Ḥmidu, xmi issawař ad ac tɣiř d Suqraṭ i issawařen, awařen deg wemcan nsen, fsusen, uǧɣen, teffɣen as d zeg uqemmum amecnaw taxfift. Mimun netta iřseq deg wawař x lxarij, Aliman, aɣarabu n Mřič, timɣarin. Awař yiẓiḍ ak d sbasa d waman n uḍiř d tziři d řalla buya n wesqif, d řeɛwin n yeɣzar.
Iqqim Mimun itxarreṣ deg inni i ak d yeqqim, marra nitni meřcen, netta ad d-yawi Arebbi. Ak d manayenni yuyur as deg uzeǧif, tehwa-d xafes teḥnint, itwařa ixf nnes d tyaẓiṭ jar wayraden, uca ikkar ad issiweř, inna asen: “ Wi i t yufin amecnaw kenniw, tcuqem timura, teffɣem ɣar tinnenɣni.” Tuɣa itacar it wuř xmi i itesřa i řalla buya n tmexsiwt, ktar xmi i tesřa i “ aya tin, aya tin, x ubadu n řeɛraṣi, ruḥ ad tareʷgḥed, war sbuhřuy řɣaci….” Mimun, netta tudart nnes d tiwecca nnes d terja nnes d umezruy nnes, qqnen ɣar tewtemt, ɣar temɣart, ɣar tmeɣra; itraja ɣir meřmi i xafes i ɣa tarḍa ca n yeǧis n dcar, waxxa yeǧis n řmeqdma n wemrabeḍ , ad tyawi ad ak ides isseɛdu ussan iqqimen. Azyen n ǧiřet tiweḍ-d, nihni ɛad aqa ayen ssawařen, sɣeǧayen aman n uḍiř, uca inna asen Ḥmidu: “ nniɣ awem a tarbiḥt! Necc aqa adan inu sɣuyyun.” Yarre-d xafes Mulay Ɛmar inna as: “ tufid ayi xseɣ ad awem t iniɣ.” Ssenni kkaren marra ticti d ict. Ijj igeɛɛed x wartu ad ikkes tazart, ijj ikkar ɣar tzayart ad ikkes aḍiř, iqqim illa Mimun, war immuṭṭi zi temcant nnes. Netta amnus nnes aqa t mani nneɣni, war xafes yargeb ɣir Yakuc bu yetran. Mimun d nniyyet maca nniyyet nnes tuǧeɣ. Cwayt uca dewřen-d marra, kuř ijj min i d-yiwi deg weḥsin nnes. Ɛedřen taɣimit, tarya n waman ttekk asen d jar iḍaren, ssiriden, tetten, sɣeǧayen s waman n uḍiř, farnen di tazart tetten mummu. S minzi qqaren aqa řkif d řaẓ war d ttisen ak d wayawya. Marra tetten, Mimun war iggi tuddint deg uqemmum nnes. Netta iwca yamezzuɣ nnes i řalla buya, isɣeǧay tafqeḥt s řkif, uřa d taqemmumt nnes teffeɣ-d amecnaw cqef n ssebsi. Imeyyeř-d ɣares Ḥmidu, inna as: “ qas ak idneɣ aḍiř d tazart ḥuma ad fesyent tfeqqaɛ, aqa mařa tewc it i sbasa, tettud aɣrum, ad tecced ṣṣeḥḥet nnec, ict war xafek tareṭṭi, ad teqqimed d aɛezri n mennuc…”
Ḥmidu issekkar dayes timessi. S minzi Mimun issen aqa war t itexs ḥed, s waṭṭas niɣ s drus, uřa d tiwessura n dcar řexxu war qqiment, ẓwant marra ɣar lxarij. Waxxa mři i qqiment, ad taff war xafes areṭṭint, war ɣares taddart, war ɣares tammurt, war ɣares ḥed itraḥ lxarij, min umi tudart nnes? Min zzayes i ɣa ggent?
Mimun waxxa iqḍeɛ řayas, teḍr as d ɣar uzeǧif ict n txarriṣt, ca n wussan tuɣa ixedm iten ɣar ict n temɣart, aryaz nnes tuɣa t d aɛeskari di ṣṣeḥra, itas-d ict n twařa deg useggʷas. Tuɣa tessiweř ak ides, tarzem as tawwart, tarzem as uř nnes, manaya tuɣa imsar aṭṭas zeg wami. Maca ak d sbasa d řeɛwin n yeɣzar, d waman n uḍiř, tenna as tqeyyuḥt nnes ad iraḥ ad xafes isqarqeb, mayemmi? Netta s imant nnes war issin mayemmi. Ijja řalla buya txeddem, ikkar ibedd, inna asen: “ad raḥeɣ ad ɛuǧiɣ, ad d-dewřeɣ d abid….” Ayt n dcar xarṣen nnan aqa mařa iruḥ yiggʷejj, ad iraḥ ad iɛuǧa x wartan n yeɣzar, ad yiři iteɛjib as wexsay. Ksin t iḍaren nnes, war yuci ař ami yufa ixf nnes isqarqub, itřaɣa… “Timuc, Timu, Tim.” Timuc iǧa teṭṭes, maca tesřa i teyyita di tewwart, tařa azeǧif nnes x tsunta, tenna ak d ixf nnes, ‘ma d aryaz i d ixeccen zi sseḥra niɣ? Mařa d netta i mayemmi war dayi d issekk areqqas ad xafes ggeɣ…..’ Am txarreṣ d Mimun ibda itarezza tawwart. Tuzzer-d Timuc ɣar tewwart tameqqrant, tufa tmijja nni war teǧi ca n waryaz nnes uca tebda tseqsa: ‘wi din? wi din? Yarre-d xafes Mimun, inna as d: “d necc d necc, d Mimun.” Tenna as Timuc: “ Min tarezzud? Ma d ca i yemsaren di dcar niɣ?” Inna as Mimun: “ Arzem uca ad am iniɣ.” Tedweř Timuc ɣar wexxam, tḥart-d x tezwict, tarr-d tawwart x tarwa nnes, tcuq-d řemraḥ řexxu řexmin ad tewḍa s tigʷdi. Tbedd awarni tewwart uca tenna as: “Min tarezzud a mmis n midden? Ruḥ ɣar cɣeř nnes, war dayi snexřaɛ tarwa inu.” Yarra xafes Mimun inna as: “ Nniɣ am ǧiřet a ad ayi tarezmed tawwart, waxxa ɣir ad ẓareɣ tiṭṭawin nnem uřa dewřeɣ s ifassen xwan.” Umi tufa Timuc imneɛ deg wawař nnes, tḥart-d x ict n tmuzart zeg ucewwaf nnes, tebbz itt jar teɣmas uca tegga taryazt. Tedweř war tteggʷed war ttarjiji, maca tessen aqa ǧiřet a war tarwis ca di ǧyaři nneɣni. Tesḥinnib i tezwict, teqqar as mamec i ɣa ggeɣ i wemcum? Mařa ssidfeɣ t rid am nni, mařa iqqim ɣar tewwart n taddart, iwdan min xafi i ɣa yinin? Ikka as d ijj n uxarriṣ deg uzeǧif uca tenna as: “texsed a Mimun ad tẓared tiṭṭawin inu?” Yarr-d xafes inna as “ Zeg uqemmum nnem ɣar wenni n Arebbi.” Ssenni tenna as: “iwa sijj-d zi texbuct n tewwart inu.” Mimun, umi isřa awař nni, igga tanewwart, inna deg wuř nnes ɣir ad tt ẓar aẓři n tiṭṭawin inu ad ayi d tarzem tawwart!!!!” Issij Mimun zi texbuct n ssarut n tewwart, Timuc tseggem aqemmum n tezwict, tenns as: “iwa arzem mliḥ tiṭṭ nnec ḥuma ad ẓareɣ mummu nnecc qbeř i ɣa tẓared tiṭṭawin inu.” Timuc tesɛukbar, tesduqqeẓ, d Mimun isɣuy, sřan as d zeg iɣzar.
Igga afus nnes x tiṭṭ, iruḥ itazzeř ɣar yeɣzar. Ixec ɣar imeddukař nnes, idammen tcararen, umi i t ẓrin am nni nxeřɛen, kkaren marra bedden, sɣimen t ɣar tmurt, ssiriden as aɣembub netta isɣuyyu, iqqar: “a yemma tiṭṭ inu, a tiṭṭ inu.” Umi xzaren ufin ict n tiṭṭ teffeɣ-d, temneɛ deg iẓewran n tayyut. “Nnan as: “Wi i dac iggin ammu?” Inna asen: “aqa tuɣa xseɣ ad ɛɛuǧiɣ x wartu, ad qaseɣ cwayt, ař ami ufiɣ ixf inu di tmurt..dddewww.”
Ksin t imeddukař nnes ɣar taddart, ssidfen t ɣar wexxam nnes, sbuzzren t x tassut uca jjin t. Tiwecca nnes ifaq-d, yufa ɣir ict n tiṭṭ. Tuɣa ɣares tnayen war xafes yarḍi ḥed, i řexxu wi i xafes i ɣa yarḍan s yict?


text:
Ssexleɛ,
1- effrayer – espantar – أفزع
2- être affreux, être effrayant – ser espantoso – كان مفزعا
Imedyaten:
Iḍelli yeḍra-d yiwen n usehwu yessexlaɛen – Hier un horrible accident est arrivé – Ayer ocurrió un horrible accidente – حدث حادث رهيب البارحة
Seg wakken yessexlaɛ waya armi ur bɣiɣ ad xemmemeɣ fell-as ula d axemmem – C’est tellement horrible que je ne veux même pas y penser – Es tan terrible que no quiero pensar en ello – هذا رهيب إلى حد أنني لا أريد حتى أن أفكر فيه
Log in to post a comment.


text:
forums musique kabyle
Biographie : Lounes Matoub
Ecouter un extrait audio (real audio)
Voir les videos
Visiter le site officiel
Lounes Matoub est ne le 24 janvier 1956, a Tawrirt Moussa. Il mourra assassine sur la route de Ait-Douala le 25 juin 1998.
Discographie de Lounes Matoub
A-tarwa l-hif, 1984 Assa adjazayri 1 I gujilen 2 Lhaq 3 Mr Le Président 4 Sidi Abderrerhman 5 Tarwa en el-hif Au nom de tous les miens, 1997 Armi Glalzegh (Une fois trop tard...) 1 Ayahviviw (L'ami fidele) 2 Ayatyetran (Les galonnes) 3 Ayikhfiw (Oh mon ame, que faire) 4 Ayizri Yesrindimen (A chaudes larmes) 5 Efegh ayajrad (Invasion) 6 Equrent Etregwa (Les yeux taris) 7 Imcumen (Les scelerats) 8 Ruh a vava ruh (Pere, repose en paix) 9 Selkan iderz (Bruits de pas) 10 Semehthiyi (Mes amis... désolé) Ay izem, 1978 Anef-iyi 1 Aqlagh 2 Ay izem 3 Ifenanen 4 Lehbab-iw 5 Tagrawla nnegh 6 Terr-id 7 Ya l'ferh-iw Communion avec la Patrie (2volumes), 1993 A yemma amek ae' dee am ete dtera 1 A yemma yemma 2 Communion avec la patrie 3 El-mehna 4 Hymne à Boudiaf 5 I msehaf 6 Imsefregh 7 Sadia 8 Si eddaw uzsekka 9 Tuzzma Daawessu, 1978 A yemma azizen a yemma 1 Attan attan daywessu 2 Azul Fellawen 3 Inaghed ayen akka 4 Nehder mi tmal ddunit 5 Tighratin an ruh Dda Hammou, 1985 A yasghersif 1 Attan n-emmi 2 Dda HAmmou (Ezzin yeghelebet esser) 3 Ezzehr-iw 4 Qellev el methl-im 5 Tamsalt-iw 6 Yecdas i rebbi leqlam Kenza, 1994 A Yemma-yemma 1 Etsuy 2 Kenza 3 Mimezran 4 Ruh-ruh 5 Tamara 6 Tanumi 7 Tatut 8 Tiyri Ugujil L'ironie du sort, 1989 A win ir'uh'en (Amertume et regrets) 1 Asirem (L'espoir) 2 Ayen iraden (L'ironie du sort) 3 Idurar ay d lâamer-iw (Le Djurdjura : ma vie) 4 Imcebbwlen (La dechirure) 5 Tarewla (Le repentir) 6 Tiyita (La gifle) 7 Wissen (La désillusion) 8 Yir lehlak (Elle s'arrache: la liberte) Lettre ouverte aux..., 1998 A l'Hif edu (souffrance) 1 A tamrart (Pauvre vieille) 2 Ayen ayen (pourquoi) 3 I luhqed zhir (moment crucial) 4 Iniyid kan (dis-moi) 5 Nezga nesutur (souvent on implore) 6 Sers imanik (respecte-toi) 7 Tavrats I l'hekam (lettre ouverte) 8 Ur shisif ara (ne te morfonds pas) 9 Veder ditizi (la croisee des chemins) 10 Yedhwayam (t'as raison) Regard sur l'histoire d'un pays damné, 1991 Ahlil ahlil 1 Avehri n lhif 2 Imesfray 3 Izriw yeghlav lahmali 4 Regard sur l'histoire d'un pays damné 5 Regard sur l'histoire d'un pays damné (suite) 6 Tuzma t-temgher 7 Uzu n tasa Se trouver dans l'ombre, 0000 C'est comme Ca que je chante 1 Il ne reste rien entre nous 2 La vie 3 Le visiteur du marabout 4 Les gens religieux 5 Militaire 6 Mon pays 7 Se trouver dans l'ombre Tamsalt n Sliman, 1983 A lexlaxel 1 Abrid at nefqel 2 Afalku bwezru llegrib 3 As l'ferh 4 Imcumen 5 Llah ukber 6 Tamsalt n Sliman 7 Ur iyfur 8 Yir tayri Tighri g-gemma, 1996 Asirem (l'espoir) 1 Asmekti tt tuzma (Remords et regrets) 2 Avrid n-t-dukli (L'horizon prospere) 3 El-ghella n trad (Le butin de guerre) 4 Imettawen-iw (Mes larmes) 5 La soeur musulmane 6 Lhif n nnger (La desherence) 7 Lmut bbu ugrawliw (Le revolutionnaire) 8 Ta âkwemt n tegrawla (Epreuves de revolution) 9 Ta meddit bb-ass (La fin du jour) 10 Tighri gg-emma (La complainte de ma mere) 11 Tighri nn taggalt (LA revolte de la veuve) 12 Tuzma (L'effroi) 13 Yir attan (La fatalite) Tirgin, 1982 Amehbus-iw 1 As-a tesfid mmi-m 2 Kumisar 3 Letnayen iruh d d-tlata 4 Mi neztel s l'kif 5 Ru ay ul 6 Tighri idurar 7 Tirgin
Galerie de photos de Lounes Matoub
Videos en relation avec l'article (recherche effectuee sur Youtube en fonction du nom de l'artiste) :
Warning
: fopen(http://gdata.youtube.com/feeds/api/videos?vq=musiquekabyle&start-index=1&max-results=10) [
function.fopen
]: failed to open stream: HTTP request failed! HTTP/1.0 410 Gone
in
/home/amazir/www/musique/tttttd/YouTubeAPI.inc.php
on line
39
ERROR: Illigal YouTube API URL
Concerts de Lounes Matoub


text:
Illigh ikjem uselmad nnegh s tdala , ikk ger idarisn (Les rangs) mar ad issigg iluga n usmutteg d idalisn . Meqqar issen is ar ittejmaD akud n ulamid macan ur ittuyaqqil ad ten issigg. Ibedd dat mm uoerDuD (Longue chevelure non tressée) : – Ma ani alug...
Ɣer uggar
Tnkr tghuyyit iggut ma yums uzmz ad ittrs f ul ns ku yan ka inna : “gix”, yasid amchad ar isnuful lahh akw a tawngimt aman madd nzuzzur i twallin ad ax mlnt mani gh lahh abrid ax igan ays awnx ******* tamukrst talli gh gan mddn imzlad...
Ɣer uggar
Dat issemni ar ittemnu uselmad nnegh tifiras nnes d ibenZarn nnes. IzufaZ nnes gan iferfaZn (Grisonnats). Issegbs (mesurer) asatam (La distance) as isuln mar ad iffegh tawinst n umxerfef (La lutte). Idda s tdala, meqqar ur zmirn izenzifn nnes ad nsekmern ighuyyan n inelmadn. AmZZugh nnes iZZay, ur...
Ɣer uggar
Ffir ulaghiz nnes t isgen g ijyi ikZo ubeytl asirm n usggwas amaynu cammla am g usggwas lligh izrin. Ur ikki cigan ghif tlalit n usggwas 2961 alley ilkm agh udul (information de mort) n igllin Mbarek Ou Loerbi Nba. Ur ar nettemdaz xas imiq n wussan day...
Ɣer uggar


text:
Dda Ɛmer bu tfenṭazit - sɣur Essaid At Maamar
A tawaYit-iw, a lqecc-iw d wi tbubbeḍ ay ul ageswwwaḥ!!!
Macahu Yef wass-nni amcum, yettaken anzi s ussan-nniḍen kan:
Tekker nna Taferruǧt s asewwi n imensi, aeeqqa n wewren ur izad, ur yenYis. Amzun tettektil-iten ngum a d-kecmen taseksut.
Teftel, terḍem, tesseww, yewweḍ-d lawan n imensi, yekcem-d dda Ɛmer (argaz-is) s axxam.
Yeqqim Yef ukursi, yeẓẓel iḍarren-is akken yessefk, yesnejbad akk iman-is akka d wakka, yuYal yenṭeq Yef mmi-s, yenna-yas: Yya-d a Mexluf a mmi, qabel-iy-id akka s yahin s učči, meqqar ad sɛuɣ la biti!
Mexluf yekker iqubel baba-s Yer ṭṭabla, nna Taferruǧt tessers-asen imensi zdat-sen.
Ččan, swan, rwan, uYalen ttgurrueen si bibṛas, dYa ufan-d Yef wacu d-jebden awal:
Dda Ɛmer: Asmi d-newwi tislit si Xnecla i Bextis-nneY, fkan-aY-d at Meṛwan kra n imerṣumen n weksum a Mexluf a mmi fi ein cciṭan, wellah ar ugaren amehraz-inna deg ufus n yemma-k. Rnan-aY-d yiwen lgazuz d aberkan, neswa almi neṭṭerḍeq, nuYal nettgurrue akka am tura. Twalaḍ a mmi li bbun sivinir, jjami u bli jjami teffɣen aqerru n yiwen "ya ma sseed-k ya faeel lxir" ad yerḥem Rebbi iYsan n at lxir di lğennet!
Mexluf: Am arezg-nwen a ba, terwam-d MANJ TU s iqeffafen!
Lgazuz-nni aberkan ssawalen-as medden Kuka Kula (Coca Cola).
Dda Ɛmer: S bibṛas i t-xeddmen?
Mexluf: Wellah ma ẓriY a ba, maena ur cukkeY ara, d lgazuz d- yennulfan di Marikan, si lazi akin, wissen ma yella dinna bibṛas…
Nna Taferruǧt tekker tejmee ijeqḍuren ideg ččan yergazen, tesfeḍ-d ṭṭabla, tesdukel seksu d-yugaren deg iḍebsiyen-nsen Yer yiwet tqedduḥt, terna-yas kra n useqqi, teqqim Yer tYerYert (lqaɛa), acku nettat d tameṭṭut i tella, ur tessin ara i wučči a la Xnecla. Akken tessaweḍ snat neY kraḍ n tYenjawin n seksu s imi-s, terwa si tmendit imi ur d-yenni ara dda Ɛmer ass-nni izad kra neY yenYes. Tessers taYenjawt-is (tijYelt-is), tekker tebda asired n leḥwal.
Dda Ɛmer iremmeq-itt si teɣmert, iwala tessegra-d kra n ieeqqayen n seksu di tqedduḥt-is, iYil eni tefka axxam-is i uxessar.
Yečča wergaz timess, yesmermeɣ fell-as s leeyaḍ, yenna-yas:
Ssers-iten din ijeqḍuren-nni, ssers-iten din a ddin n yemma-m!
"Yessusef-as Yer tqedduḥt, ttfuh, ttfuh!!!" snat tikkal, yenna-yas daYen: Mebla ddin n baba-m, mebla ddin n baba-m, a lukan a d-teğğeḍ yiwen ueeqqa yugar-d, ar d-iferreğ deg-m win ixaqen. Ayen a lmettwet, ṣṣreY lɛar-im almi d ass-a akken ad tessnegreḍ axxam-iw yerna yal ass qqareY-am lḥal ilmend n leḥwal, kemm tugiḍ ad tesleḍ. D ayen iɣef d am-tteeggineY iɣer tettuɣaleḍ. Yefka-yas sin iqeddimen Yer tlemmast n uzagur, yuYal deg-s nnefs tmeɣdurt, teẓẓel deg tlemmast n tYerYert, teṣreɛ. Dda Ɛmer bu tfenṭazit yezzi, yenneḍ sennig uqerruy-is, yebren cclaYem-is, yenser axlul, yenneḥneḥ, yuYal yekker ad yekcem Yer tɣurfett-is, yessegra-yas-d imeslayen-agi: A yelli-s n yiẓẓan, lammer a d-yini cciṭan igenni teawdeḍ i ugejdur yecban wagi, a kem-refdeɣ d tamuddurt, a kem-id-sserseɣ d lmeyyet. Ihi tura nekk nniY, kemm tesliḍ, ata wansi kkiY!
Yekcem Yer texxamt-is n tguni, yefser iman-is Yef wusu, iger-d nnehta, yessaweḍ yiwen uɛemmur n ccemma, annect tettaddam telwaḥt Yer ddaw n icenfer-is ufella yellan di tama taẓelmaṭ, yettban-d amzun temYi-d teẓrut ddaw tiṭ-is, yuYal-d acemma Yer leeqel-is, imiren yesteqsa iman-is Yef wacuɣer d wacu d-yella ccwal-nni deg wexxam.
Yessuli leḥsab-is, yessers-it, yufa werğin i d as-yenna i nna Taferruǧt kra, nettat ur tuY ara awal-is.
A ziY ssebba n ccwal yusa-d si tYimit yeqqim d kra imussnawen am netta di tejmaet, d widak yessnen taqbaylit s wacciwen-is, d at tafenṭazit ula d nutni.
D timess-nni d-yeddem wul-is seg tejmeet, i isuḍ waḍu tuYal tendeh akken yessefk.
Ssekren timess deg wul-is mi llan ttmeslayen Yef Lɛerbi.
Leerbi-agi d yiwen yellan ur ixeddem ara neY leɛmer yexdim di ddunit-is, kamim yessaweḍ yebna agarağ d kra n tYurfatin nnig-s, qublent iṭij yerna yessuli yiwen ssur annect-ilat, yeḥğeb yakk lḥara-s.
Yenna-yasen dda Ɛmer i imeddukal-is: A tawaYit n leemer-iw, eeddan tura ahat kra n sin iseggasen, ih sin iseggasen seg wasmi d-yezla Muḥend-nneY ikerri-nni i wumi terreẓ ticcewt, nekk qqareY i wul-iw: “Tura ilaq ula d nekk a d-ẓerrbeɣ afrag-iw uma seiYẓẓher tegra-d kra n ssiman, a d-eiwdeY yes-s lebni i uẓekka n jeddi-s n baba”, lameena si temẓi-w, tečča-yi lxedma ay atmaten, ur lḥiqeY ara ula d yiwet. D acu d umezwi-agi n Rebbi?
Aberkan n at Yir Signa “ihuzz aqerruy-is, idewwer agennur-is” yenna-yas: A Ɛmer, a Ɛmer, ur yelli i k-yewwwwin!!!! Wa Leerbiii Yur-s tameṭṭut llah ibarek, tugar eecra yergazen.
Win yesean ẓẓher-is meqqar, yeYli-d di yelli-s n laṣel, ḥala alluy ar ad yali wexxam-is.
Muetaṣem n at Wenbac: Deg wannect-a aql-i yid-k, fkiY-ak lḥeqq a sidi, wigi d tidet d lehdur, tbarek llahu fi-k. D tameṭṭut i d llsas n wexxam, ma yerẓeq-ik-id uxellaq “ṣebḥan-u” s la bbun kaliti, a k-tessali ddunit ula deg yixef n tulmut.
Dda Ɛmer yemdekwal-d, yuYal-d s iman-is.
Seg wakken d-yeseedda taluft-nni tikkelt tis-snat am usaru zdat wallen-is, yufa d aeemmer i t-id-ɛemmren yemcumen-nni n imeddukal-is akken tteemmiren yemdanen tamegḥelt s weḥlalas, yewweḍ-d s axxam, yeṭṭerḍeq Yef nna Taferruğt.
Yendem sakin imi tt-yewwet.
Yekker-d Yef yiman-is, iruḥ Yur-s, yenna-yas s tezlemt:
Wellah ar lukan ur d-tessaseḍ ara tiYrit, ur kem-musan ifassen-iw yerna ula d Rebbi “eezza wa ğella” yenna deg wawal-is “ilaq win ixedmen kra a t-ixelleṣ”. Aha tura dayen, jjmee akka ijufar-im, berka-kem aḥnunef di tYerYert! Nekk nziY deg izilan, cerweY tidi d tamerYant, kemm tebYiḍ a Y-texluḍ deg yiwen wass.
Nna Taferruğt meskint yeqber wul-is, dYa tserreḥ d imeṭṭi, acku ur tezmir ara a d-tini ayen tettxemmim.
Akken iwala wargaz tiliwa-nni n imeṭṭi yuzzlen zdat wallen n tmeṭṭut-is, yenna-yas: Atan teḥrem temḍelt n jeddi, ar tura a d-tiniḍ Yef wacu tettruḍ neY ma terniḍ ddqiqa deg wexxam-iw!
Seg wakken tt-terra tmara, terra-yas-d s imeṭṭi d wesxenfer, tenna-yas: Lammer i d iyi-tserrḥeḍ ula d nekk ad ffɣeɣ, ad xedmeY, ur d iyi-terriḍ ara d taklit deg wexxam, ur ugiY ara.
Weread tessuli ameslay-is, wwḍen-tt ifassen n dda Ɛmer,yejbed deg-s s ubeqqa, yenna-yas: Cccccccccccccct, ccccccccccccccct, lammer a d-ternuḍ yiwen wawal, tura ara yafeg leemer-im! waqila kemm ay aqadum uxessar, mačči d tukksa i ttekkseḍ, d timerna i d-trennuḍ.
Argaz yeYḍel-d igenni Yef tmurt, yekkat deg ifassen-is, ineṭṭeg, yetteeggiḍ, yeqqar-as: A lxir-iw a Rebbi a lxir-iiiiiiiiiiiiiw, YliY-d di yelli-s n leḥram, di yir ssekka.
Awi-yi-d ihi tura irgazen s axxam, mebla ma teffɣeḍ Yur-sen Yer berra! Nneel ddin ufagur n baba-m a yir zerriea.
A ziY sean lḥeqq imeddukal-iw mi d-nnan Leerbi yerbeḥ, yufa-t.
A ziY d tidet d tameṭṭut i d llsas n wexxam, nekk yesxeḍ-iy-id Rebbi yes-m ay agudu n leYbar!
A ziY ulac ddexxan mebla timess, lYaci ur d-qqaren ara kra ḥala ma yella, abbuh ay at leeraḍ, abbuh!!!
Yeqqel yettmeslay kan d yiman-is am umeslub akka s lexmata, yettales imeslayen-agi: Tameṭṭut n Leerbi d tabergazt d wawal ih, tugar eecra yergazen yerna d tidet, d tidet, d tidet.....
Amzun nna Taferruğt ur tugar ara meyya yergazen am netta d widak-nni yella yeqqim di tejmeet. Amzun ur tebYi ara ad terfed axxam-is s yiYil-is lammer Yur-s izerfan am netta.
Dda Ɛmer tewweḍ-as tfidi s iYes, allaY-is yerwi, maca yessefk-as a d-yaf ttawil amek a tt-ixeṭṭi daYen.
Yenna-yas wul-is:" Mexluf a t-yeḥrez Rebbi d argaz i yella, ur zmireY ara ad bruɣ i yemma-s. Awal-agi n briY-am 3 x 3 Yas a t-ttuY, yif-it ma ur d-yensir ara seg yimi-iw. Ala, ala d leib fell-i, ur tekkseY ara sser Yef mmi".
Agejdur-nni yersen deg uqerruy-is yakan, Yer Yur-s d iseY ameqqran i yerna i yiman-is, d irgazen am netta i wumi qqaren yeqbayliyen: “Wagi d aqbayli d wawal, yerra nnefs di tmeṭṭut-is, iYumm ssem-is”.
Amecwar amecṭuḥ kan, yufa-d ttawil, yenna-yas: Atan mebla ddin n yemma-m ar deg udaynin ara tenseḍ ass-a!
Imiren kan, yeddem yeqqen-itt ger wezger d weYyul.
Mexluf ula d netta yessen tafenṭazit, ur yezmir ara ad yerẓ awal n baba-s, yeṣber almi d talemmast n yiḍ, yekker Yef yiman-is, yeffeY seg wexxam, yessawel-as i Ssi Menṣur.
Ssi Menṣur d yiwen wemrabeḍ n taddart-nsen, yettqadar-it dda Ɛmer nnig ccix Ɛli Centir.
Yessekna-d Mexluf aqerru n wemrabeḍ, yessuden-it, yessuter deg-s s timmuYbent akken ad as-yeggall i baba-s, a d-yebru i yemma-s seg udaynin.
Ssi Menṣur yessen taqbaylit s wacciwen-is, dindin yessufeY-as aYbel seg wul, yenna-yas: Ɣas ruḥ tura kkes anezgum, ḥala tifrat ara tefru taluft-agi, anef-as kan tura d ccYel-iw!
Mexluf ur yuYal ara s axxam, yeṭṭef abrid Yef uḍar Yer Tizi-Wezzu. Ira (yebYa) a d-yawi iḍ s tikli, a d-yali kan wass ad yaweḍ Tizi, ad yeṭṭef lkar Yer Ledzayer tamaneYt, a d-yekkes ddemmar Yef yiman-is deg usekwar Lbuṛ Saeid.
Ssi Menṣur yeṭṭef deg wawal-is, imiren kan yeqsed dda Ɛmer s axxam, yessawel-as: Wa Ɛmer! Waaaaaa Ɛmer!
Yesla-yas-d, yeffeY-d Yur-s, yenna-yas s lemḥirat: Yak d lxir? D acu yedṛan akka? Yak ulac d acu i ken-yuɣen? D yejnee, yefnee....atg.
Ssi Menṣur: D lxir a Ɛmer, d lxir, ur ttqelliq ara yakk iman-ik, ulac akk d acu yedṛan yid-neY. Wellah ar d yiwet taluft tamecṭuḥt, ur nesei ara yakk ula d lmeena, i d iyi-d-yewwin.
YesYam-it Yer tYerYert, yeṭṭef-as afus-is, iḥetteb-as deg iḍudan-is, yessawal-as-d tamacahut n lemḥibba yellan gar-asen, n wayen yezdin lejdud-nsen, iẓuran yellan gar-asen d wahin d tahin “Yenna waḍu, yenna wagu ....”
Dda Ɛmer yettqadar Ssi Menṣur, maca yeẓra ulac n iẓuran yellan gar-asen yerna di taddart-nsen ulac akk amrabeḍ yerran taqbaylit d tameṭṭut-is, gar-asen kan i ssalayen leecucc-nsen.
Argaz ur d-yufi ara yakk wallaY-is acuYer d-yusa Yur-s lawan-nni, yenna-yas: A k-yehdu Rebbi a Ssi Menṣur, wwet azrem s aqerru, fru-yi-d ccedda, ini-yi-d d acu tebYiḍ kečč d-yusan Yur-i di tlemmast n yiḍ!
Ssi Menṣur: A Ɛmer a gma, di leenaya n lawliyya d ṣṣaliḥin d wayen i d iyi-d-yessawḍen Yer dagi Yur-k, ma tettruẓuḍ leenaya-w! Efk-iyi udem, atan ad iḥareb fell-ak jeddi Hlal s tecḍaṭ-is! Qqen allen-ik ma ilaq a sidi, bru-d i wat wexxam-ik seg udaynin, semmeḥ-asen tikkelt-agi!
Isem n nna Taferruğt ur d-yuli ara deg yimi-s, yessen dda Ɛmer akken ilaq, ulac ɣur-s aeekki d weskeerer di tigi.
Dda Ɛmer: Ruḥ atan ihi attan teedda i wudem-ik, tura a s-kkseY tuqqna.
Ssi Menṣur: A k-ibarek Rebbi a Ɛmer, awer yettwakkes sser Yef tamart-ik!
Amrabeḍ iḥulfa s yiman-is amzun yewwi-d ayefki n tsedda di tculliṭ n mmi-s, yebren s axxam.
Dda Ɛmer yebra-d i ifassen n tmeYdurt si tagust, yenna-yas:
Ɣur-m anida tkeccmeḍ deg yiḍ-agi taYurfett-iw, balak a kem-in-yerr wemnar Yer daxel s rriḥa-nni n leYbar!
Amzun d nettat i ifernen ad tettwaqqen ger wezger d weYyul.
Azekka-nni d lexlaṣ n ixeddamen la kumi (akka i yeqqar dda Ɛmer i tYiwant). Yekker-d tafejrit, yewweḍ d amezwaru s akunṭabl, yettuci-d lkanza-s, yerra-d azal.
Yewweḍ-d s axxam, yeffer taxriṭ-is di tbalizt, yeffeYYer tejmeet.
Yufa yusa-d yiwen umeddakel-is n zik-nni, yewwi-d 404 baci, yezznuz iyuẓaḍ.
Argaz-nni n taddart Ufella, d imdanen yettqadaren tawacult n dda Ɛmer, acku Yur-sen i d-gujan di lgirra-nni urumi.
Dda Ɛmer iban-as-d wergaz-nni am wakken yerbeḥ neY yerriyisi akken yeqqar netta. Yebded kan Yer tama-s, yenṭeḍ deg-s am ddkir, d tinna i d tirrugza.
Mi d-yewweḍ lawan n imekli, dda Ɛmer ur yelli ara d win yennan i wul-is “a d-aYeY ayaẓiḍ i temYart-nni, ad aY-yiẓid useqqi, ahat ad iyi-tsemmeḥ ayen i sserseɣ deg-s iḍelli, ala.”
Akken iwala kan teedda ṭnac, yenṭeq s ameddakel-is, yenna-yas: Wa Lhadi, yya-d kan tura ad tedduḍ s axxam, ayen yellan a t-nečč!
Lhadi bu tyuẓaḍ yesseḍḥa acemma, yerra-yas: Lxir-ik d ameqqran a Ɛmer, wellah ar am wakken ččiY, mačči ass-agi, ar tikkelt-nniḍen mi ara d-uYaleY yerna ur tebnim ara yakk fell-i a sidi.
Dda Ɛmer: Ihuzz aqerruy-is, yeḍleq i ubuḥcic-is akken a d-slen akk medden di tejmeet “I wumi tetteawadeḍ i umeslay? D ayen ara ččen sin, ara ččen tlata, tebra n 3 x 3 ar tedduḍ!”
Lhadi bu tyuẓaḍ tessa-yas s wedfel, yenna-yas: Imi tebYiḍ akka a sidi, wellah ma rẓiY limin-ik.
Yekker yedda yid-s, akken wwḍen Yer tlemmast n webrid, yemmekti-d dda Ɛmer d telmeẓyin-nni n lğiran-is yettYaman lawan-nni Yer nna Taferruğt yerna Lhadi-nni ur ieedda semmusan (50) iseggasen di leemer-is.
D acu yexdem wergaz amcum?
Yewweḍ kan Yer zdat tewwurt n iseqqif, iserreḥ d tusut, amzun d tusut eeiq i t-yeṭṭfen " Ḥḥḥḥḥḥḥḥa, ḥḥḥḥḥḥa, ḥḥḥḥḥḥḥa", ula d nna Taferruğt terwel teffer, tewwi-tt zzedwa n tusut.
Dda Ɛmer ifaq kan teṣṣer tegnit, yewwi-d daYen s lexbar ula d tamYart-is tessedreg iman-is, yessawel-as sakin s uberreḥ:
Wa Mexluf, waaaaa Mexllllllllluf, wa Lmexlulef!
TuYal nna Taferruğt teeqel yid-s i d-yelha, teffeY-d Yur-sen, tenna-yas i inebgi leeslama.
Dda Ɛmer yenna-yas: Ula d at laxert ahat slan-d i usiwel-iw, eni terniḍ-aY-d teeẓeg tura? Anida akka tessentaḍ taqerrut-im a tinnat?
Nna Taferruğt: Ccaw ɣileɣ, d tidet d Mexluf i wumi tessawaleḍ.
Dda Ɛmer: Aha tura berka tafawit-nni ur nesei ara lmeena d sser, awi-yaY-d d acu ara nečč, aql-aY nemmut si laẓ!
Tewwi-yasen-d tmeṭṭut ayen yellan: “D ayen ara yečč dda Ɛmer iman-is, d amur-nni kan i ččan di sin yid-sen, acku nettat ur d-tesseww ara i yiman-is ass-nni.”
Yerra kan dda Ɛmer inebgi-s Yer tkamyunt-is, yuYal s uYiwel s axxam, yesker daYen tawsa war iḍebbalen Yef nna Taferruğt.
Yetteeggiḍ fell-as, yeqqar-as: kemm akken d am-yexdem Rebbi, ad yeḥṣel, tekkseḍ fell-aneY lḥerma d leezza zdat lumma.
Nna Taferruğt: Iḍelli kan i tesserseḍ deg-i ayen ur yexdim yiwen deg wayeḍ, ass-agi d awal-ik kan i uɣeɣ.
Dda Ɛmer: Ur d am-nniY ara mmet i llllllaẓ, Yak lammer tessewweḍ i yiman-im yelha, tili inebgi ad yečč amur-im, nekk ad ččeY ayla-w, ad neṣṣer tagnit.
Nna Taferruğt: A lqecc-iw d lḥif-iw, ma d netta ara yeččen amur-iw, ihi zemreY ad mmteY i laẓ-agi teqqareḍ, ur d am-nniY ara mmet-as.
Dda Ɛmer: ad am-tt-id-yefk Rebbi deg uqerru, ad am-tt-id-yefk Rebbi deg umelYiY, a xir ad temmteḍ i laẓ, wala ma yettwakkes fell-aneY sser!!!
Tteebga Imalen
Wid ssneɣ anda zedɣeɣ, deg-i steqsayen yal ass:
Ansi d-kkiɣ? Anda luleɣ? Acu ibedden? Acu ihudden f llsas?
Gar-asen ur zmireɣ ad zuxxeɣ, segmi nɛedda tilas.
Ccbaḥa i ɣ-itgen iseɣ, ntekkes leqder fell-as.
Ay udem n teqcict-nni ibubben ccbaḥa n wedrar.
A yemma yeqqel igenni, deg-s la irekkeḍ uḍar.
Deg wasmi d-eeddan wid-nni, tɣumm tafat n lefnar.
Seg uqerru-k tilkin ani, akken a gma udem-ik ad yeḍher!
Iruḥ yeṭṭeṣ anda ur ilaq, yennudem ur d-teɣli tmeddit.
Tewwi-t tnafa ur ifaq, yeḥmel-d wasif yewwi-t.
Muqlet-t anda yelḥeq, amḍiq-is deg ddunit!
I yiman-is yefka lḥeqq, d netta i d argaz a taqbaylit.
Ssawḍeɣ-d ufiɣ tettawiḍ deg yemdanen ansi d-eeddaɣ.
Ay asif qrib tegliḍ yes-i lemmer ur rwileɣ.
Ad eerḍeɣ widak tewwiḍ, ma zemreɣ a ten-eiwneɣ.
Ad ssneṭqeɣ yal d lxiḍ, ma yeqqers yenziz a t-cuddeɣ.
Nettwali tezdeg d ammus, ammus d tezdeg i t-nettɣill.
Ayen akk i qedceɣ drus, ɣef tid yerkeḍ yal lğil.
Ay atma gret-d afus, tteebga ad as-nerr lmil!
A bu cclaɣem a bu ubernus, ur s-berru kra ma ur teqbil!
A win qerḥeɣ mi yi-d-tesliḍ, d iman-ik kan i teeqleḍ.
Tindaw seg wallen ur nesfiḍ, tura ilaq a tent-tferḍeḍ!
Ɣur wid i k-yifen ad twaliḍ, mačči ɣur widak tifeḍ.
Sennig wayen akken tebɣiḍ, ur tebɣi tin d wi teaceḍ.
Essaid Ait Maamar
G.M:
RegmeY-k a gma ur ttseḍḥiY,
ayen akken akk i d ak-nniɣ,
iḥuz-ik, ur d iyi-yezgil.
Ma YelṭeY deg wayen ẓriY,
aql-i d leebd ay lliɣ,
ahat zeggdeɣ-as i lkil.
Teẓriḍ seg-k d acu rǧiɣ,
Ur k-qaleY, ur d iyi-ttqil!
BYiY kan a k-steqsiɣ: Amek i tga tidet? Mel-iyi!!!
( Lewnis Ayt Mengellat)


text:
Amenɣud (imenɣuden), [LM] poudre (fr)- powder (en) - polvo (es) - مسحوق
Addad amaruz: umenɣud (yimenɣuden).
Ẓer daɣ: iɣed, nɣed, qqed, ssemɣiɣed, ttwanɣed, ttwaqqed, tuqqda, uɣud.
Aɣbalu: Dictionnaire des racines berbères communes (Mohand Akli Haddadou).
Aql-iken deg - Vous êtes dans - You are in - Ustedes están en - أنتم في
Asegzawal n Tmaziɣt - Dictionnaire Amazigh - Français - Amazigh - English Dictionary - Diccionario Amazigh - Español - قاموس أمازيغي - عربي
(c) Omar Mouffok - Tiddukla Tadelsant Imedyazen.


text:
Lmasiḥ Mmi-s n Ṛebbi, d talɣa yessewhamen acḥal d amdan. Kra n yemdanen staqsayen ad fehmen am akter, kra nniḍen ggumman ad qeblen ayagi, wiyyiḍ tɛjben kan qqimen ttmeyyizen deg-s.
Akken kan yecceḍ wemdan di tazwara, Ṛebbi ur t-yeǧǧa ara akkenni mebla lweɛd. Yeqsed si tazwara ad yefk amsellek. Deg ixf wis tlata di Laṣel n ddunit, issers-d lweɛd-agi n umsellek ara d-yasen. ( Laṣel n ddunit 3: 15 aked 21). Mi yfaq wemdan belli yecceḍ, yeɛreḍ ad iṣṣer iman-is s ifassen-is, s lecɣal-is. Ma d Ṛebbi, netta yessels-as, iṣṣer-it s weglim, s wesfel amezwaru yakan. Ilaq imiren ad yemmet uɣersiw seg ara s-d-yefṣel aglim-nni i s ara t-yeṣṣer. Ayagi yakan d tikci sɣur Ṛebbi, d asfel i d-ihegga si tazwara.
Ulac amdan di ddunit, si sik ar tura, ur nuzzel ara ɣer ddin. Yalukan a t-id yesnulfu s ixemmimen-is. Tikwal a t-nwali iteddu si ddin ɣer wayeḍ, si lɛadda ɣer tayeḍ, seg xayel ɣer wayeḍ. Amdan yezga yettnadi amek ara yaf liser d ṭmana i tudert-is d laxeṛt-is. Amdan d adeyyani. Yuḥyaǧ ad yamen s kra n “urebbit”, s kra n “tezmert”. A ten-yeɛbed, a d-yessirem ɣur-sen iwakken ad yaf iswi d unamek i tudert-is.
Adlis n Tira Iqedsen, umi qqaren s tefṛensist «La Bible», aẓar-is si tegrigit “Biblos” lmeɛna-ines “Adlisen”. Deg adlis n Tira Iqedsen nnejmaɛn-d 66 n yedlisen yedduklen di sin yeḥricen. Lɛehd Aqdim d lɛehd Ajdid. Deg-sen yiwen n yizen. D «Awal n Yillu » i yemdanen. D tamsisit yesbed ger-as d talsa. Iswi-ines di Lmasiḥ.
D asteqsi i d-yettuɣalen di yal tikelt i deg ara nemmeslay ɣef ayen yeɛnan Linǧil d uselmed n Lmasiḥ. Imi nuɣ tanumi nettawi-d ɣef "Awal n Ṛebbi", aṭas ɣur-sen ad yili kan d yiwen n uselmed ara yilin deg yiwen wedlis kan.
D asteqsi n tugget n yemdanen ɣef ayen yeɛnan taflest tamasiḥit. D liman s yiwen n Ṛebbi. D Illu yeddren, ixelqen igenwan lqaɛa d wayen akk yellan deg-sen. Ur yesɛi tilisa ur yesɛi acrik neɣ amɛawen. Ulac i s-izemren, kullec yella ddaw leḥkem-is d tezmert-is. D ameɣlal, tageldit-is ur tfennu.
Asteqsi-agi icud ɣer umezruy unṣib i yersen s iduba d imagrayen d-yellan si zik. Am akken timura d yegduden n wanẓul, ladɣa timnaḍin n usamar d tid n tefriqt ugafa d sseḥra, nutenti teddunt s ddeyyana tineslemt, mada gella d tid n ugafa d utaram s umata, nutenti ad ilint kan d timasiḥiyin. Yella-d wudem-agi n tmuɣli am akken s wakka i tetteddu dunnit.
Illu yellan d anezmar, amek ara d-ilal si tmeṭṭut ?
D yiwen seg adrigen n teflest tamasiḥit. Imi Tira Iqedsen hedrent-d ɣef Yillu i d-ibanen di talsa di lǧetta n Mmi-s, yellan d Lmasiḥ. Illul-d si Meryem, yusa-d ad yili d amsellek n yemdanen. S lmut-is d ḥeggu-ines ass wis tlata si ger lmeyytin. D sser meqren ! Ṛebbi anezmar a d-ibin deg umdan-nni ara d-ilalen si tmeṭṭut !
Tadyant n ḥeggu n Lmasiḥ si ger lmegtin d tin ara yebnun asirem n teflest. D lewhayem, mačči d ayen ara yeqbel leɛqel. D tazmert n Ṛṛuḥ Iqedsen i d-issekren Lmasiḥ si lmut. D afus n Ṛebbi ara d-yennalen tudert. A tt-id yerr i Lmasiḥ, ad tfeggeḍ, a d-nfel ɣef wid meṛṛa ara yamnen s Lmasiḥ.
Tira iqedsen, ama d lɛehd ajdid ama d lɛehd aqdim, d awal d lewṣayat d yeǧǧa Yillu i yemdanen. Ayagi meṛṛa yennejmaɛ-d deg yiwen n wedlis yettusemman Adlis n Tira Iqedsen. S tefransist qqren-as i wedlis-agi, "La Bible". D ameslay i d-yekkan si tegrigit d tlaṭinit, "Biblia". Anamek-ines, "Adlis".
Si tazwara di Tira Iqedsen, yella-d wawal ɣef yemdanen ara yidiren di rrezg d lehna.
A d-lhin d lxedma, ad ḥadren ɣef ayen akk i sen-d-yezzin. Ad ilin di liser wway gar-asen. Am argaz am tmeṭṭut, ad ilin ttɛicin s tudkli d leḥmala, d lemqadra. Yernu ad ilin teddun ddaw leɛnaya n “Win” akken i ten-id-ixelqen. Illu yeddren.
Azal amezwaru akkit di leɛbada n Yillu yili d taẓallit. Di lebɣi n Ṛebbi i tella, yerna d Ṛṛuḥ iqedsen i yettwellihen ul n yal amdan iwakken ad iɛenni ad yedɛu s leɛnaya.
Adlis n Tira iqedsen yettawi-d ɣef Ṛṛuḥ Iqedsen yellan s nettit-ines d Ṛṛuḥ n Ṛebbi, d Illu s yiman-is. Sɣur-s I d-tekka yal tudert. Imi ayen akk I d-yexleq Ṛebbi, ixleq-it-d s Ṛṛuḥ-is. Linǧil daɣen yeqqar-d deg awal-is, Ṛṛuḥ Iqedsen s yiman-is d Ṛṛuḥ n Lmasiḥ. Yettusemma d imqeddes, d netta I yessizdigen tudert n yemdanen. Yettheggi ulawen-nsen d ixemmimen-nsen, ixeddem deg-sen. D Ṛṛuḥ n Ṛebbi s tezmert-is meṛṛa.
Deg ayen akk i d-yexleq Yillu, deg igenwan d lqaɛa, di tudert meṛṛa, mačči ḥala imdanen i yellan s tegzi d leɛqel. Tira iqedsen ttmeslayent-d aṭas ɣef txelqiyin nniḍen, yesɛan tigzi, yettilin deg genwan, ccɣel-nsent d leqdic zdat Yillu. Ṣṣawaḍent ɣer Yillu aked txelqit-ines s umata. Ccɣel n txelqiyin-agi, d timceggɛin ger Yillu aked txelqit-ines.
Tinettit n Lmasiḥ d tin icudden ɣer wayen yellan di Tira iqedsen. Imi di Tira ara naf ayen akk i t-yeɛnan. Talalit-ines ɣer ddunit s Ṛṛuḥ iqeden, tudert-is meṛṛa yellan d tin yennekmalen s tezdeg d tmusni. Leɛqel-ines yennekmalen i deg ulac akk kra n lexṣaṣ. Iɛac ger yemdanen mebla ddnub. Yeččuṛ s Ṛṛuḥ Iqedsen. Lecɣal-is d ixemmimen-is rekmen s leqdasa n Ṛṛuḥ.
Amek i tettnerni teflest deg ul n yal amdan?
Azal amezwaru n liman d lmasiḥ s yiman-is. Yis ara yamen yal amdan yernu ad yessers lettkal-is deg-s, deg awal-is d laɛanaya-ines. Liman ad yeẓẓu deg ul n wemdan s ṛṛeḥma n Ṛebbi. D tikci n igenwan. Abrid n liman, d abrid aked Lmaṣih yellan d Ssid d amsellek. Ad yemlil wemdan s leḥmala d ṭṭmana yellan di Lmaṣiḥ. Ṭṭmana d lettkal di leslak d leɛfu n ddnubat. D lmasiḥ, s wesfel-ines ɣef umidag, s ḥeggu-ines si ger lmegtin, i s-d-yewwi lḥal a namen, a nessers lettkal-nneɣ deg-s.
D ayen i d-yewwi lḥal a t-yefhem yal amdan yumnen s Lmasiḥ d amsellek-ines. Ayen akk icudden ɣer wazal n leslak di Lmasiḥ. Azal n tudert ddaw leɛnaya-ines d ṛṛeḥma-ines. Yal amasiḥi ad yili d win yumnen s Ṛebbi yeddren win ixelqen igenwan d lqaɛa d wayen akk yellan deg-sen. Tudert akk sɣur Yillu i d tekka yerna ɣer ɣur-s ara tuɣal.
Yeqqim akken i laẓ i fad, s tiyyita d rregmat. Yerna sbubben-as amidag-nni i ɣef tsemmṛen. Ulayɣer d nenna acḥal iqeṛṛeḥ usemmer-nni ɣef umidag. Yerna ayenni meṛṛa di lbaṭel. Deg ass-nni, yeɣli-d ṭṭlam deg zal. Tewwet zlezla di Yirucalim. Iẓekwan llin. Ffɣen-d ula d lmeggtin. Ayagi yeṣṣaweḍ yiwen userdas n Ṛṛuman ad yini : « S tidett aragaz-agi d Mmis n Ṛebbi ! » Uqbel ad yessufeɣ taṛwiḥt, yenna-d Lmasiḥ kra n imeslayen yesɛan azal i leslak ara yennekmalen s wesfel-ines.
Awal-agi n umasiḥi icud yer yisem n Lmasiḥ s yiman-is. Si tazwara ttusemman inelmaden imezwura s yisem-agi, d imasiḥiyen, deg adlis n Lecɣal n yemcegɛen. D wid i ten iwalan amek ttabaɛen Lmasiḥ d uselmed-ines, i sen yefkan isem-agi. A naf a yagi deg Adlis-agi i d nebder, deg ixf wis 11 taseddart tis 26.
Tikta i nezmer a nessiked ɣur-s mi ara nɣer di Tira d tin n wassaɣ yellan ger Yillu d wemdan i d-ixleq. A nger tamawt ɣer yixf wis sin di “Laṣel n ddunit”, taseddart tis sebɛa. Degs a nwali, amek d-yemsel Yillu tafekka n wemdan seg uɣebbar n wakal. D acu kan, amdan mačči kan d tafekka i deg-s. Akken t-id yexleq, yefka-yas ula d tarwiḥt, nnefs n tudert, tigzi aked leɛqel. D talsa, temxallaf d iɣersiwen d ugama.


text:
Ɛarqent tliwa i d-yesakayen cihwa n timenna deg yixfawen n yemdanen yerẓa wurif. Yeffud wul. Teffud lqaɛa. Teḥreq tasa. Yeknef yixef. Ger tugdi akked tayeḍ tnesr-d si lbir n leɛdem tiɣri tecqarew tagnit yesburen aɛdil n tsusmi:
-Iles-iw yuɣal d isyaxen
-Yeszga wul ad yettiẓif
-D idammen iyi-d-yesneṭqen
-Greɣ-d am uqejmur s asif
Awal, d iceww, yuzzel ɣef yiles yuɣalen d anar n tilleli. Asefru yufa irebbi n laman, ijemɛ-d ifyar akken tasekla ad tenǧer abrid ɣer tira, ɣer unadi ɣef uzref yeɣban, ɣef tidet yefren, ɣef tafat yemunedlen, ɣef ayen yakk i d aɣ-iruḥen:
-Nekk niɣ-d iyi-iqerḥen
-Xas lḥebs yegguni-yi
Yebrareḥ ubrid zdat n lmenṭaq, ttwaksen-t xemsa ɣef yimmi, ayen yellan zik d awezɣi yufa wul abrid ɣer ɣur-s. Ameslay i d-yenǧer wallaɣ yufa asekkil ara iɛebbin tikti-s. Tutlayt ḥuzan iɣisan deg akken tegger deg ugris qerḥen i d-semden fell-as leqrun, yecrurq-d fell-as waqqar yerra fell-as aseḍru n lḥamu. Din tefrawes tebɣest, tuɣal-d teflest, ccna yulli s igenwan akken ad yinni awal-nni i ɣ-iqeṛḥen:
-Anda akka ddan yizmawen
-Assen mi reɛden deg idurar?
-Aɛmiruc yiwen seg-sen
-Deg umadaɣ ɣer rṣaṣ yezwer
-Wis anti tamda i d at yeččan
-Mi i as-rran tablaṭ yezder
Yekcem wawal di telqay n temsal, inuda iḥettec ɣef tagnit yefran. Di tebḥat n lmeḥna aṭas iqelben ɣef tidet, tagara tafat-is tesreɣ-asen afriwen. Anadi ɣef tidet yeḥwaǧ amdan bu tidet. Abrid ɣer tissas yeḥwaǧ amdan bu tissas. Ur yelli kra mebɣir kra, win yugaden neɣ yessetḥa, akud ad yerwu deg-s taḍsa. Yezzi umecwar tikli tban tḍul ma d tiɣri tezzi ɣer wegdud iwumi yezzem yimmi, ɣer tarwa n lḥif, ɣer wid-n yesmadigen si berra, ɣer wid-ak iɛecqen di lkamun i d-yettbexir Wehran… tidet d izumal i tt-yettnadin, maca yal mi ara d-affen tawwurt ad asen-teɛraq tsarut:
-Ǧerǧer mechuren yeḥzen
-Nɣaḍ-it
-Deg irreb-is ɣlin yizmawen
-Di twaɣit
-Araw-is ttwakeblen
-Amzun tesbelɛ-iten targit
Yeffer wawal nhati, yedduri cḥani, ibub asirem xas akken lweɛd iteqqes. Yerra wawal ɣer daxel lxiq, yesgugem ineẓman, yerfed akk s senjaq n umenni xas ulamma tegnit tebḍa d isyaxen. Allen yettwalin reglent ɣef tilawt akken ad flent ɣer widen teɛna temsalt. Bab n wawal yendeh s wat wawal, yesteqsa ɣef ccna n teqbaylit anida imal, ɣef yiseɣ n taqbaylit anida yedda, ɣef tegmat-nni anida tebḍa?
-Ini-asen ay afrux
-I iḥeddaden n wawal
-Widen yemmuten
-Neɣ wid i d-mazal
-Ccna n leqbayel
-Wissen anda akka imal
-Ini-asen ay afrux….
Taɣect xas ma tebbeḥbeḥ, ṣṣut simmal yettbeɛziq , yugi kennu. Aḍar xas yecceḍ, ixef yugi ɣellu, tiṭ xas temmundel, iẓri yuggi tidderɣelt. Mi yerɣa uɛerqub isefra, amedyaz yezzuzer-as ifyar am yimɣan akken ad ileqeḥ. Mi yefcel lebɣi, amedyaz yuǧew-as-id layas akken ad yennerni, mi yexmet uqlileḥ amedyaz yella-d di lmendad akken ad yefriwes. Ur d-yettilli kra mebɣir kra. Iseflan ma laqen, tarwiḥt tewjed tenna aql-i da. Ma ilaq imenɣi, taqbaylit d tansa umennuɣ, ma tlaq tamusni ur yenkir ḥed lesrar-is :
-Ay adrar ger idurar
-Ay iṭij rrǧu ur ɣelli
-S cbaḥa-nwen i d-nufar
-Xas akka zgant ccḥani
-Ma d lebḥer assen ma yeqqar
-Tamaziɣt assen a tt-naggi
Ass-a mbaddalen lewqat , tamaziɣt tuɣal d tutlayt tunṣibt di Lmaruk. Di tagnit am ta d lwajeb ad terzu tidmi-nneɣ metwal amedyaz yefkan tudert–is i lmend n waya. Tamaziɣt d tutlayt tunṣibt di Lmaruk, d lwajeb tiṭ ad tẓer amedyaz deg yitri deg yeggan akken mi d-yezmumeg s zyada n tummert. Tamaziɣt d tutlayt tunṣibt di Lmaruk d lawajeb ad sen-ssel i ṣṣut-is i mazal yessawel iyi-iḥadaden n wawal, i kra n win yesɛen taqbaylit deg wul :
-Am win yettseqqin i wassif
-Kra wer t-yeṭṭif
-Yesnezeh deg-s leɛrac
-Uqbel ad tegrem asurif
-A tezwirem nnif
-Ma ulac Tamaziɣt
-Ulac… ulac…ulac


text:
« Tugdut tamaynut ad d-telhu akken i iwata s wid i s-d-yefkan afus », i
ikemmel yenna deg yiwet n tdiwennit i AFP, d ayen i d-yemmalen belli
rrbeḥ ad d-iṣaḥ ugar i tkebbaniyen n Fransa d Ṭṭelyan, timura timenza
i yseteerrfen s Usqamu Aɣelnaw Ueḍil alibi.
Mass Ben Ceṭwan atan akka imira deg tegzirt n Malṭ, iɣer d-yewweḍ s
yiwet n teflukt n tgemrawt n yiselman. Adabu amalṭi yefka-yas-d
leenaya tasertant, akken d-nnan kra n yimesǧarnanen.
« Rrus d Ccinwa xesren, ur yessefk ara ad gen aya », i d-yenna uneɣlaf
aqdim ɣef imi ugint snat n tmura-a ad bbuṭint ɣef rray wis 1973 i
teddem ONU.
Assaɣen idamsanen gar Libya d Rrus llan ǧǧuggen uqbel ad d-yebdu ccwal
deg tmurt. Sdeffir tirza n Uselway arusi Vladimir Putin ɣer Libya deg
useggas n 2008, Libya testenya aṭas n imsisiyen d tkebbaniyin
tirusiyin i iqeddcen deg uḥric n lpiṭrul, ma d Rrus tessuref-as ṭṭlaba
n 4,5 imelyaren n ddular amarikani, i s-tettalay.
Ass n 19 meɣres, aṭas n tmura tirumiyin, seg-sent Fransa, Legliz,
Iwunak-Yeddukklen, Kanada, Ṭṭelyan, Spanya akked Danmark, gant zzeḍmat
s lavyawat mgal tirebbuyae n lkulunel Qeddafi, aya s leenaya n Usqamu
n Teɣlist n ONU, i d-yessufɣen rray ilmend n usḥirbeb ɣef yimezdaɣ
ilibiyen.


text:
{{TIMANIT I TMURT N YEQVAYLIYEN
M*A*K}}
{{
TIΓRI I WEΓREF AQVAYLI ILMEND USEQDEC N TUTLAYT TAQVAYLIT DI YAL ANNAR N TMEDDURT}}
Am akken d-yedda di tserriḥt tagreɣlant n izerfan n wemdan n mraw (10) dujember 1948, ladɣa :
Ixef 1u
Imdanen, akken ma llan ttlalen-d d ilelliyen mgadan di lḥeṛma d izerfan. Γur-sen allaɣ s wayes gzan ayen yelhan d wayen yettḍurrun, dimi yessefk ad idiren di tegmatt.
Ixef Wis2
Yal yiwen tettunefk-as ad yeseu tilella d izerfan i d-yeddan di tserriḥt agi, d argaz neɣ d ttameṭṭut, akken tevɣu tili ccetla-s, tutlayt-is, ddin-is, tidmiwin-is tisertanin neɣ tidmiwin nniḍen yerzan taɣelna-s neɣ timetti i deg yettidir, yesɛa neɣ ur yesɛi, d akken yevɣu yili-t.
Tin ɣer-s, ur yettili kra n meḥyaf ger yemdanen akken tevɣu tili tsertit neɣ taɣdemt n tmurt i deg ttidiren d wamek i tt-ttwalint tmura nniḍen, ama d ttamurt tilellit, d ttin yellan ddaw laenaya n tayeḍ, d ttin ur nesei timanit neɣ d ttin ur nelli d tilellit.
Am akken d-yedda di tserriḥt n tmura yedduklen yerzan izerfan n iɣerfan ineṣliyen, ladɣa :
Ixef 1u
Iɣerfan ineṣliyen ɣur-sen azref, ama s tdukli neɣ yal yiwen deg-sen, i wakken ad idiren s merra izerfan n wemdan akk d ttilella timenza i d-yeddan deg urkawal n tmura yedduklen, di tserriḥt tagreɣlant n izerfan n wemdan akk deg wezref agreɣlan yurzen izerfan n wemdan.
Ixef Wis2
Imezdaɣ ineṣliyen, ama d iɣerfan neɣ d imdanen, d ilelliyen, ur yelli wemgirred gara-sen d wiyaḍ. Ur ten-yettqerrie yiwen deg izerfan nnsen, ladɣa i lmend n uẓar nnsen neɣ tinekkit nnsen taneṣlit.
Ixef Wis3
Imezdaɣ ineṣliyen ɣur-sen azref ad idiren s yiman nnsen ma yehwa-yasen. S wezref agi, d nitni ara ifernen tasertit nnsen, u ad sselḥun tiɣawsiwin yurzen tadamsa, timetti d yedles nnsen.
Am akken d-yedda di tmendawt tadzayrit :
Ixef Wis3 (imerni) :
Tamaziɣt daɣen d ttutlayt taɣelnawt.
Adavu ad yeqdec ilmend unegmu d wesnerni n merra tantaliwin-is yellan di tmurt n Ledzayer (taqvaylit, tacawit, tacenwit, tamẓavit, tamaceɣt…)
S wakken neẓra belli si 1962, adavu aerav-asnislem n Ledzayer yessufuɣ-d s war ceḥḥa isuḍaf uzligen, imeḥyafen d-yezzin s uzagur i umezruy amatu n tmurt, d wanasyen n imezwura-s, ayagi i wakken ad yesfeḍ tidet yurzen amezruy, idles d tnekkit n weɣref aqvayli i werǧin yessaweḍ kra uverrani a ten-yemḥu.
Deg-wakken ivan d nnger n tutlayt taqvaylit i yettnadi udavu s tieurrevt izegren tilas. Ula d ttimura tiverraniyin ttakent-as-d afus n tallelt akken ad yesfeḍ awal aqvayli s wevrid n ddin,
Seg wakken ulac win izemren ad yekkes azref i wemdan ad yesseqdec tutlayt-is tayemmat, imi d azref ur nettnuz ur nrehhen, ur iḥebbes kra usaḍuf,
Amussu n TIMANIT I TMURT N YEQVAYLIYEN (Mouvement pour l’Autonomie de la Kabylie) yeggar tiɣri i weɣref aqvayli ad yessemres azref-is i s-d-yettunefken seg iṣuḍaf igraɣlanen i wakken ad yesseqdec tutlayt TAQVAYLIT di tudert-is n yal ass, u a s-yefk azal nnig n tutlayin nniḍen.
Yettunefk i weɣref aqvayli ad yessemres azref agi s nnif d tfenṭazit di yal amkan, di yal annar n tudert, ladɣa deg yexxamen n teɣdemt (ccrae), deg wammasen n yimsulṭa (ipulisen), deg ibarağen n yiverdan, ɣer ijadermiyen, di tɣiwanin, di ddayrat, di lbusṭat akk d kra yellan d iseqquma nniḍen udavu neɣ n yemdanen (privi).
Yessawal daɣen i wufrinen n Tmurt n Yeqvayliyen ad fken udem aqvayli i kra yellan di tɣiwanin d temnaḍin nnsen am teplakin iverdan ; daɣen i yemzenza, imeellmen, imassayen n iɣervazen d tesdawiyin ad arun s Teqvaylit ɣef tḥuna nnsen neɣ llakulat i sselḥayen.
{{
Ay aɣref aqvayli!
Tusa-d tizi n tidet i deg yessefk ad tezdiḍ aenan akken a d-tekkeḍ nnig tlufa. Win ur nesei nnif d aɣilif. Ilaq ad neḥrez iseɣ i ɣ-d-ǧǧan imezwura d-izegren igiman n tillas akken ad a ɣ-d-ssiwḍen tutlayt, idles, taɣerma ara d-nessifer nnig kra yellan, ad ten-nessiweḍ anda ur d-tṣubbun.}}
Tamurt n Yeqvayliyen, ass amenzu n yennayer 2960


text:
Tira meṛṛa di Lɛehd Aqdim deg-sent licarat yeɛnan Lmasiḥ. Win akken ara d-yasen d amsellek n ddunit. Tuggett n lenbeyya i d-yemmeslayen fell-as. Tuggett n “ymeɣaren n talsa” yellan di Tira, tudert-nsen d lecɣal-nsen d azamul d tiɣri n Lmasiḥ. Aṭas n tedyanin ɣef d-ttmeslayen Tira ara ɣ-d-ibanen am akken d “tidyanin n leslak”.
Am wesfel n Yebṛahim ara yefken “Mmi-s” d tikci i Ṛebbi. Neɣ ma nuder-d tadyant-nni n “waffal n waman” di zzman n Nuḥ. D tadyant i deg d-iban wamek yeḥkem Ṛebbi ɣef ddunit yeccḍen aṭas di lawan-nni. Ma d lbabur-nni n Nuḥ, selken deg-s, Nuḥ d twacult-ines. Leslak-agi ad yili d tiɣri i leslak-nni ara d-yasen di Lmasiḥ.
Lmasiḥ di Tira d lenbeyya
Aṭas n ttebcirat i yellan di Tira iqedsen, uqbel Lmasiḥ. Nezra belli aḥric ameqran yura azal n 1500 iseggasen uqbel Lmasiḥ. Si zzman n Musa. D lenbeyya nniḍen d-yernan si Musa ɣer zdat. Ɣer 500 iseggasen uqbel Lmasiḥ ara wejdent meṛṛa Tira-agi i deg llant ttebcirat ɣef Lmasiḥ. Adlis n Leɛhd Aqdim. A d-awint Tira-agi ɣef tudert n Lmasiḥ, ɣef tlalit-ines, leqdic-ines, lmut-is d ḥeggu-ines.
A d-ilal s lberhan, si tlemẓit yellan d taɛezrit. Ayagi a d-yemmeslay fell-as nnbi Iceɛya, azal n 700 iseggasen uqbel Lmasiḥ. Deg adlis n Iceɛya 7, taseddart 14, a naf yura: “ Degmi, Sidi Ṛebbi s yiman-is a wen-d yefk licara. Atah tɛezrit ad terfed s tadist, A d-tesɛu aqcic, a s-tsemmi “ Ɛimanuil”. (Iceɛ 7:14). Lmeɛna n yisem-agi yebɣa ad yini, Ṛebbi yettili yid-nneɣ. Ṛebbi ad yerzu ɣer ddunit.
Amkan i deg ara d-ilal Lmasiḥ yemmeslay-d fell-as nnbi Mixa. Yella iɛac ula d netta di zzman n Iceɛya, 700 iseggasen uqbel Lmasiḥ. Yenna-d : « I kem, a Bitleḥem Ifrata, yellan d tamectuḥt akk gar igiman n Yahuda, Seg-m ara yi-d-yeffeɣ win akkenni ara iḥekmen ɣef Israil, lecɣal-is si zzman aqdim, d wussan n lebda.» (Mixa 5 :1). Bitleḥem d taddart i deg d-ilul Lmasiḥ. Ur tebɛid ara aṭas ɣef Yirucalim.
Ṛebbi gar yemdanen
Lmasiḥ-agi ara d-ilalen s lberhan, si tɛezrit, ad yili gar yemdanen, ad yidir s tezmert n Ṛebbi. Nnbi Iceɛya yura-d fell-as, d Ṛebbi s timmad-is ara d-yasen gar yemdanen.
“Axaṭeṛ, ilul-aneɣ-d weqcic, yettunefk-aneɣ-d Mmi-tnneɣ, lḥekma a tili ɣef tuyat-is, ad ittusemmi d amerbuh, d amnesɣamu, Ṛebbi anezmar, Ababat ameɣlal, agellid n lehna.”. (Iceɛya, 9:5). D Ṛebbi ara d-ibeggnen iman-is i ddunit. Ayagi d tabratt n lexbaṛ n lxir i leslak n ddunit.
Ad ikemmel nnbi Iceɛya licarat ɣef Lmasiḥ ara yettunefken d asfel, ad yenneɛtab, ad ḥekmen fell-as yemdanen s lmut. (Iceɛya 53). Ayagi meṛṛa yeɛna asfel n Lmasiḥ i leslak n yemdanen. Ad yemmet ɣef umidag i leɛfu n ibekkaḍen. A d-yawi lehna gar yemdanen d Ṛebbi. Tira meṛṛa bnant ɣef Lmasiḥ yellan d amsellek i d-ihegga Ṛebbi.


text:
Tarzzift i Mostafa Houmir
Saw is rann ghinn taft aman ?
Sawl d ill war tisnt war islman
Igudi ghw adu timqqa n umlal
Tirghi tafukt tqqd isk afal azal
Saw is rann ghinn taft afgan ?
Sawl d ucfud asnnan d ifrgan
Annli immuti s ul lluzzan ifalan
Urin gh unzgum azwag gh izlan
Saw is rann ghinn taft tumrt ?
Sawl d uzugn mi tghzzif tudrt
Aghrum gw awlk aghruc n twada
Anaruz issuda
War tawda
Amadal am iga
Takmda
Rann ghinn taft aman !
Rann ghinn taft afgan !
Rann ghinn taft tumrt !
Tanzruft
Tga
Tasnbaghurt !!!
Saw is rann ghinn taft aman ?
Tarzzift i Mostafa Houmir
Comments
-
azul ar iyyi bahra isusum igh rzmgh agur n tirra na iga ighn gis ufigh amdyaz ngh zalhoud art bahra snimirgh f tannayyin lli sa ittiws i imaratn imazighn ula f usnflul ns iziln ayyuz nk ayamdyaz ayyuz
-
Azul ultma Khadija Arouhal Tililly
Ar km snimmirgh f igurwin nm zlinin s tannyin inu d tmdyazt ad inu lli s rzfgh gwma mostafa Houmir!
Ar am ssirimgh tayafut abughlu tawada ifsusn yughdn gh taskla tamazight
Ar km ssimghurgh ultma khadija
Ayyuz nm f ussufgh n udlis nm wiss sin
tanmmirt attas attas
ar timlilit
ujjigh am afulki d ufra d tumrt gh tudrt d tirra n usnflul amazigh
gwmam Zalhoud


text:
Di tmazɣa, agdud-nni yeddren ddaw leḥkem asnaraf, yerra ass-a ad yaɣ abrid‑nniḍen. Dɣa di lǧerra-s, yegla-d meṛṛa s yegduden yellan
ddaw uzaglu at udabu. Iwacu? Acku ma yella iḍelli at ufella sderɣilen allen,
ttaran takmamt ɣef yimi, assa ayen i iḍerrun di yal tama n ddunit ẓrant merṛa medden anda ma llan di teswiɛt-nni.
Ulac tamurt i izemren ad ttezdel ɣef wegdud-is, ad as-temdel allen, as-tessergel imeẓẓuɣen u ad ttḥebsit di lḥala-ines kan. Ass-a yal amdan deg
umaḍal anda ma yella yerra-d s lexber n wayen iḍerrun deg wennar n tsertit.
Acu kan ur cukkeɣ ar belli ayen i d-iḍerrun di tmura-agi yeffeɣ-asen afus i at
udabu n lezzayer. Acku am akken teḍra di Tunes, d amedya, tezmer ad teglu s
truẓi n udabu-agi ma yella yeddukel wegdud Aqbayli.
Si lǧiha‑nniḍen, ma tadukli-agi ad as-teldi tabburt i wegdud aqbayli, ad d-teglu
daɣen s tlufa nniḍen. Tadukli n wegdud aqbayli d tugdin n udabu azzayri (ladɣa wid
i tt‑yeččan alarmi d aẓar).
Amezruy ittazal, yettɣawal…Agdud aqbayli iger asurif amenzu, yerra ad
d-yessukes iman-is si lqaɛ n tesraft.
Imḍebren n Lezzayer lldin lbankat ad ireṭṭlen tadrimt i yilemẓiyen. Anecta i
wakken ilemẓiyen ad xḍun i wayen i ten-id-iskarayen, akken ad ten-ṣḥeṣlen deg
uzaglu n tedrimt.
Dɣa abrid n ṣṣwab d iqbayliyen i t-id-yufan: d abrid yebnan ɣef tikta n teɣdemt.
Abrid-agi d win ara yessemtawin imdanen meṛṛa di tmurt n lezzayer.
Aṭas n tmura di ddunit wint abrid n tlelli d tugdut.
Akka d wa i d abrid yettawin, abrid tettnadi tugett n talsa.
Ass-a, iqbayliyen merṛa bɣan ad fernen abrid i asen-ilaqen, war ma yella win
yettxemmimen deg amkan-nnsen. Ma nebɣa ad nelḥeq tamacint n umezruy, d
abrid-agi i aɣ-iwulmen nekkni s iqbayliyen, iwulem azzayri amegday… meḥsub akk win yettnadin ɣef talwit ɣef lḥerma n wemdan.


text:
Akli Azwaw: I tarwa n tmurt-iw i yemlalen di Tizi n Tsemlal
Aṭas n yergazen akked tlawin di tmurt-nneɣ ttazzalen i wakken ad sddaklen imezdaɣ n tmurt-nneɣ, ad ṭṭfen afus deg ufus, ad cerwen tidi ɣef izerfan-nneɣ, ɣef tmanit, ɣef tlelli i tmurt-nneɣ.
Ar assa ur nessaweḍ ara nekni s Yezwawen (Iqbayliyen) a nẓer ula d nekni d aɣref i nella, nuklal tilelli am iɣerfan nniḍen.
Ass tekkrem-d kunwi, (tekkremt-d kunemti), tennim nezmer a neddakel, a neddu deg webrid ara a ɣ-yessiwḍen ɣer tlelli.
Assa yessefk a nemsefham ɣef snat n tlufa:
Tamezwarut: Yessefk yal Aqbayli (yal Taqbaylit) ad iẓer tutlayt-nneɣ Tamaziɣt Tazwawt tezmer i wayen akk i zemrent tutlayin nniḍen.
Tis snat: Yessefk yal Aqbayli (yal Taqbaylit) ad iẓer ula d nekni nezmer a nessiweḍ a nedder s izerfan i sɛan iɣerfan nniḍen.
Ma yella nemsefhem ɣef annect-a, ihi nezmer kra n was a nessiweḍ ɣer yiswi-nneɣ, ɣas iberdan ara ad yessiwḍen ɣer dinna zemren ad ilin mačči yiwen!!
Ula d nekni nuklal tilelli, nuklal timanit i tmurt-nneɣ!
Akli Azwaw A
ss n 01 n yebrir 2011
Lyazid Abid:Timdukal, imdukal, azul fell-awen(t)
Ala tiddet akked tayri n tlelli, i ken-d-yewwin ɣer da.
Imi ula d nek ḥemmleɣ tilelli i weɣref aqbayli, nwiɣ ad iliɣ yid-wen. Inig amcum yenna-d ala. Inig ideg nella assa, awah d kunwi i yeṭṭfen ccan n tmurt ad yekfu akk fell-aneɣ. Dacu kan, akken neqqar nekni s Leqbayel, ɣas ma ulac-aɣ nella.
Sarameɣ-awen leqdic igerrzen. Neqqar tafat tettas-d seg rray d uciwer.
Ad tedder tmurt-nneɣ
Ad yedder uɣref-nneɣ.
Münich, ass n 31.03.2011, 23h07
Lyazid Abid, aneɣlaf n Unavaḍ Aqbayli


text:
Tullist-agi teffeɣ-d ass n 2/11/2017 di teẓrigin lulu.com
Aḍris yebda amzun seg igenni i d-yeɣli, yedda-d d tziri neɣ ickenteḍ deg icuḍaḍ n nnda. Telli Tefrara tawwurt i wass, yebda weḍris: » Tafrara si tama-s telli tawwurt i wass, tebra-d i tafat-nni i d-izeggiren iṭij.
Dayen yuli wass. »
Aḍris mi t-id-yewwi nnda, yemmar ɣef isekla, akal akked tmurt. Di tullist-agi kullec yettmeslay, yettḥulfu: tafekka n wedrar tettḥulfu am umdan i sṭer, i ubeḥri mi ara yeslef i wudmawen; « Tiẓgi teṭṭerḍiq », « tettembiẓẓil, tettḥerrik »… d amdan i as-ireḍlen aglim i uḥulfu, allen i tmuɣli, ul teddem-it deg ufus, tefka-yasen-d isɣaren, i useḥmu, allalen i sseqdacen i tfellaḥt, tefka-yasen-d ayen s wayes ara ssisnen, zzit, tament… D tiẓgi i as-d-yefkan i weqbayli tudert, tudert n uqbayli (amsedrar) tcudd ɣer teẓgi, mebla tiẓgi amek ara teḍru d umsedrar?!
Aḍris mi d-yezger tiẓgi, immuger-d Tafsut, iḥḍer-as mi d-tlul, iwala amek « tzerreɛ ijeǧǧigen-ines ɣef tegnit », yeḥḍer mi tessels i wedrar tasfift iɣef teẓẓel teslit n wenẓar:
« Tafsut tebda-d tikli seg uzaɣar, tettecrurud-d, ddac ddac d asawen; tleḥḥu s tikli n wezrem, tetteddu, tfesser ijeǧǧigen, almi tessels tasfift i wedrar ».
Aḍris deg ubrid-is ɣer taddart, yemlal-d imeksawen at tlelli d tudert fessusen. Imeksawen irennun tudert i wedrar; ajewwaq d isefra ɣef tfekwin n tlawin, isefra ɣef tlelli d tiẓeṭṭ n tudert.
“…Imeksawen n taddart ttaffen iman-nsen mi ara d-yaweḍ unebdu, ad ruḥen ad ɛezben deg udrar. Adrar akk d ayla-nsen, d nutni i d irebbiten n wedrar imir-nni; ttawin-d tizlatin, ttmecqirriwen anwa i yessnen ad yewwet ajewwaq neɣ llyra, wi yessnen ad yessefru? Isefra deg udrar ur asen-gin talast, adrar iɛemmed-asen mačči am taddart ur teǧǧi win ara d-immeslayen! Ala at leɛqel d lmeɛqul iwumi tettak awal! Imeksawen deg udrar ttawin-d isefra ɣef tlawin ɣef tfekwin-nsent, ssefruyen ɣef tuzuft, zzuzunen lebɣi-nsen, ssekfalen-d iḥulfan-nsen. A wi ikesben tilelli yesɛa umeksa imir! Rnan ccbaḥa i wedrar, rennun-as tudert.”
Di taddart i d-yemlal weḍris awadem (agejdan), awadem-agi lemmer ad as-tegreḍ tamawet, lemmer ad t-tesneqdeḍ mliḥ, ad as-tiniḍ d mmi-s n « Madrus » seg wakken yessenqad timetti ideg yettidir, timetti i as-iteffɣen afus, timetti yettbeddilen, yettuɣalen d ayen ara tt-yeččen… Yettwehhi ur iteddu, yesrus afus ɣef lǧerḥ ur t-yettdawi… Awadem » Akli » yebɣa ad aɣ-yemmel azal ay tesɛa tlelli, yebɣa ad nessisen si tarbut-nni yessiɣzifen tudert, i umsedrar yessnen azal yesɛa wemḍiq ideg d-yekker, amḍiq ideg yettidir; yessenɛet-aɣ-d lǧameɛ akked tesmeḍ-ines, tewser yeǧǧan imɣaren, temẓi yugin ilmeẓyen. Yezzaken-aɣ-d lewḥuc izedɣen taddart; anejmuɛ ur nferru timsal, aḍuyen d-yettawin ayen s wayes ara yekreh uqbayli iman-is. Nedda yid-s yeṭṭef-aɣ afus, issenɛet-aɣ-d abrid ara yessuffɣen timetti seg waṭan i tt-yeblan, yemlaɣ-d belli ad teḥlu taddart, ad yeḥlu weqbayli, ad teḥlu tmeṭṭut ass ideg ara tt-id-tṣaḥ tfekka-s; d tfekka n tmeṭṭut i yebrek waṭṭan-nneɣ: « “ad teḥlu tmetti-nneɣ ass ideg ara d-tṣaḥ tmeṭṭut tafekka-s, tafekka n tmeṭṭut d ayla n twacult, n wergaz akked taddart”. Akli ur yeḥbis tikli ɣas abrid yeččur d uguren. I wid-nni yesqizziben i ddula, wid-nni yessawaḍen iqannan i yijadarmiyen amek ara sen-xdem? Akka i aɣ-d-yesteqsa wakli, d aya i t-yecqan, ih amek ara sen-xdem i wid yezzenzen taddart-nsen?
Tadyant iɣef tebna teqsiṭ, takerrust d tageswaḥt-nni n yemma-s i iruḥen ad tɣer taɛrabt, i ccib terna taɛrabt:
« -Taɛrabt! daya i ixuṣṣen i leɛmer-im, zzellum akked taɛrab! Zzellum i tgecrar, taɛrabt i wallaɣ! D acu ara txedmeḍ s taɛrabt tura kemm? »
Akka i as-yenna, akka i yebɣa ad as-yessefhem belli aɣerbaz n lezzayer yessuffuɣ-d inselmen mačči d imusnawen; aɣerbaz ineqqen temẓi deg ilmeẓyen, aɣerbaz i asen-yesselmaden amek ara kerhen iman-nsen, aɣerbaz i asen-yessenɛaten amek ara yuɣalen d wiyaḍ… » Akli, ur yufi abrid i tifrat ɣas iɣeblan banen am tziri deg yiḍ n ɣuct. Akli, yettneggiz si taluft ɣer tayeḍ am tzizwit yetturaren ɣef yimawen n ijeǧǧigen, maɛna netta ileqqeḍ-d rṣed. Aḍris yefser, yelli tiwwura i win yebɣan ad iwali, i win yebɣan ad isel neɣ ad yesriḥ bu zelluf mi treqq tfekka n teẓgi, mi tt-sserɣen yimcumen wid yeswan idammen-nneɣ akked tidiwin, ass-a usan-d ad awin iɣed-nneɣ akka i as-yenna Wakli i yemma-s.
Di sin; Akli akked yemma-s ttnezzihen am wat taddart di teẓgi mi treqq, mi tettreɛriɛ, mi tettinẓi akked iɣerṣiwen tt-izedɣen. I weɛdaw amek ara tuɣal tyita?
« – I wakken ad terɣ teẓgi, tlaq tzalamiṭ d wemdan yeččuren d ddɣel!
– A wi yeqqden afus n win tt-issaɣen!
– Wwin tidiwin d yidim-nneɣ, ass-a qqesden-d ad awin iɣed-nneɣ! »
Amek ara yexdem uqbayli ass-a i weɛdaw t-yessengaren yal ass? Amek-itt lbenna n tsusmi d-ilulen deg yilsawen-nneɣ ass-a? Tcuba ɣer tin n yiḍelli neɣ ala?
Tasekla tezmer ad tili d tajbirt i truẓi d umuɣi, ur tezmir ad d-tawi tifrat, tezmer ad d-tessenɛet kan iberdan, tifrat att-an deg irebbi n tsertit, tasertit yettnadin ɣef tlelli.
« Teɣli-d gar-aneɣ tsusmi. Neqqim nettwali di tmest d-issemḥalqen, d yemmɣen i wedrar ad t-tečč, tɛewwel ad temmeɣ ula ɣef tudrin, yerna ifassen-nneɣ d ilmawen, ur nezmir ad neg acemma. Gar tmuɣli d tayeḍ, tenṭeq-d yemma, tenna-yi-d:
– Iḥeqqa, ttuɣ ur ak-d-nniɣ ara. Ṭṭaxreɣ-d si llakul!
Mi yesliɣ i wayen d-tenna, cmumḥeɣ-as. Tessewhem-iyi. Tinna d-yettcekkiren tacixet-is, yebɣan ad tɣer di llakul, tbeddel rray! Ur iban d acu yellan deg wallaɣ-is imir-nni, ahat d ayen i as-nniɣ i as-ibeddlen rray. Walaɣ deg wallen-is nneyya-nni i s-t-id-tenna, tban-iyi-d yemma am teqcict tamecṭṭuḥt yuraren s tɣawsa almi teɛya deg-s, tdeqqer-itt di tesga. Teẓra awal d-tewwi yecrured si tẓebbujt ɣer tulmut, mačči d lawan-is, meɛna tenna-t-id, teḍqqer-it-id ɣer teɣerɣert, am tin yebɣan ad d-terr ttar; dayen kan i yellan gar ifassen-is di tegnit-nni, ad teqqed yis-s ul-is yezzan akken tezza teẓgi-nneɣ. Susmeɣ, ur tt-steqsaɣ, ur yelli. Dɣa tezmumeg-iyi-d ula d nettat, tekfa-yi-d awal:
– Ihi, ma tebɣiḍ ad ak-d-rnuɣ: ǧǧiɣ ula d taẓallit-nni!
Tamacahut ur tekfi ara, akken kan tebda acku « Akin, ɣef yixef n tiɣilt, iṭij yebda yettali-d, yettlal-d am yal ass, mebɛid ala anyir-is i d-yettbanen. S tafat-is iḍumm-d azgen si taddart, azgen-nniḍen mazal-it yettfaras tili. Tikli n yiṭij am tikli n nnda: s uxatel i d-iteddu! Akal si tama-s yeṛwa aman, yelleɛlleɛ, yettak-d rriḥa n tawant. Adfel deg udrar mi yefsi, yemmar-d, yecrured-d ɣer tliwa; di yal tama n wedrar ad d-taffeḍ tala tettfeggiḍ, d aɛebbuḍ n wedrar i d-yeffin; tiliwa ttaččarent tiregwa, tiregwa ssuṭuḍent imdunen. Swant tsekrin, swan yilfan, tizermemmac d temreqmin. Tamurt akk teṛwa aman, deg-s ttmirin, ttecruruden ɣef tegnit, tturugen, cexren, srugmuten…d aẓawan n yemma Gaya. Sya ɣer da, ad d-tafeḍ timducin, ḍerrfent iman-nsent. Deg-sent ad twaliḍ tiberdeddac ttɛummunt akked tɣeṭṭen n waman, regglent yal tikkelt ideg ara yaẓ kra neɣ kra ɣer temduct-nni, ttafgent mi ara d-ineggez wemqerqer ɣer wemdun neɣ mi ara d-iɛeddi s yenna uɣersiw akken ad isew. D tafsut, imir i iceṭṭeḥ ugama mi ara t-id-yaweḍ uẓawan n tmurt. Deg-s i ttɛawaden yimɣan, tiɛwinin, abeḥri, ibeɛɛac d wayen akk yeddren, tamuɣli ɣer tudert, imir ilemden tikli tamaynut deg ugama i d-iɛawden talalit.
Tullist-agi teffeɣ-d ass n 2/11/2017 di teẓrigin lulu.com
Waɣzen


text:
Tazwert ɣef txelqiyin
Deg ayen akk i d-yexleq Yillu, deg igenwan d lqaɛa, di tudert meṛṛa, mačči ḥala imdanen i yellan s tegzi d leɛqel. Tira iqedsen ttmeslayent-d aṭas ɣef txelqiyin nniḍen, yesɛan tigzi, yettilin deg genwan, ccɣel-nsent d leqdic zdat Yillu. Ṣṣawaḍent ɣer Yillu aked txelqit-ines s umata. Ccɣel n txelqiyin-agi, d timceggɛin ger Yillu aked txelqit-ines.
D timceggɛin ger Yillu d yemdanen. Tixelqiyin-agi d lmalayek. Isem n txelqiyin-agi, "Lmalayek", d awal i d-yekkan si tutlayt taɛibṛanit aked tramayit. Yellan d tutlayin n usamar. Anamek n lmalayek, yebɣa a d-yini imceggɛen. S unamek-agi daɣen n "imceggɛen" i yettusuqel yisem n lmalayek ɣer tutlayt tagrigit. Qqaren-sen "angellus", yeɛni "amceggeɛ, imceggɛen". Llan ulamma llan ger imaziɣen wid yessexdamen isem-agi n tegrigit "aneglus" iwakken ad inin "lmalayek". Seg ẓar-agi n tegrigit " angellus" i d-yekka daɣen yisem n lmalayek di tutlayt tafṛansist "ange".
Tigzi, tudert n lmalayek
Deg ayen yeɛnan lmalayek neẓra belli aṭas i yettamnen yis-n, ayagi di yal tikta n ddin d wansayen n yemdanen s umata. Imdanen ttamnen s txelqiyin-agi yellan akkin i lqaɛa. D tixelqiyin igenwan. Yewwi-d lḥal a nessiked ɣer Tira iwakken a nwali d acu i d-qqarent deg ayen yeɛnan lmalayek. Yella daɣen di Tira wayen yellan d sser, d adrig, ɣef lame.r-agi n lmalayek. A neqqim kan di leqder n wayen yuran yettujerden s tilawt. D acu kan, iban am tafat talit llan lmalayek d leqdic-nsen d ugama-nsen. Llan deg genwan d igiman, s tegzi s tudert. Axaṭeṛ mačči kan di lqaɛa, ger yemdanen kan i tella tudert d tegzi.
D igiman deg igenwan
Ula deg igenwan tella tudert, yella ccɣel meqqren. Tella tegzi yeftin aṭas. Ɣas ulamma ayen yellan deg igenwan yezga-d ahat yebɛed, yeffer ɣef tmusni n yemdanen. Ayen tewwi lqaɛa d aḥric, ayen daɣen yellan deg igenwan d aḥric nniḍen yerna d win meqqren. A naf yura deg adlis n "Uweḥḥi", ɣer tagara n "Lɛehd ajdid", d igiman n igiman n txelqiyin i yellan ( Aweḥḥi 5: 11). Lexbar n wayen akk yettilin deg igenwan, d ayen yessefraḥen imadanen. Mi ara t-afen a t-ɣren, a sen-yili d lferḥ meqqren, d tissas i liman-nsen. Axaṭer tamsalt n igenwan d wayen yellan deg-sen, d ayen yeɛnan daɣen tudert n yemdanen. Imi nezra belli iswi n lqaɛa aked igenwan d yiwen.
D tizemmal s tezmert
Imi lmalayek zgan-d d ilemmasen, d imceggɛen ger Yillu aked yemdanen. D tama meqqren n leqdic-nsen ɣef i ttuweklen si tazwara. Lmalayek, tixelqiyin-agi yesɛan tigzi, acḥal d abrid i d-banen i yemdanen. Ttasen-d ɣer yemdanen tikwal di tirga, tikwal di tilawt n wass, yerna ttbanen-d s ṣṣifa n yemdanen. Yerna lmalayek deg aṭas yid-sen, d agraw, d tazemmalt meqqren, s leḥkem d tuddsa. Ɣef uqerru-nsen yella Lmasiḥ, d agellid fell-asen. Aṭas n yismawen daɣen i s d-ttmeslayent fell-asen Tira, iwakken ad beggnent leqdic d tezmert-nsen. D tizemmar meqqren, d iduba, d wid yesɛan ccan meqren, d leḥkem. A naf ayagi di Ifasus 1:21, At Kulus 1:16.